Reviu Eksklusif: Siri Huawei P20, Telefon Berkamera Paling Pintar Setakat Ini

Reviu Eksklusif: Siri Huawei P20, Tingkat Taraf Paling Berjaya Dilakukan Huawei

Kali pertama memegang peranti ini, kami sangat teruja akan konfigurasi tri-kamera yang ada pada Huawei P20 Pro. Mana tidaknya, ia merupakan telefon pintar pertama di dunia dengan kebolehan tiga lensa sekaligus.

Tambahan lagi, keseluruhan kamera yang digunakan mencecah 92 Megapiksel, malah semua sensor ditala dan dibangunkan dengan kerjasama Leica – sebuah jenama kamera profesional berpengkalan di Jerman. Selain itu, melalui teknologi generasi ke-3 Leica, kamera ini mampu melakukan penggambaran jauh lebih baik berbanding telefon pintar yang ada di pasaran.

Penghasilan telefon pintar ini sememangnya menfokuskan pada jabatan kamera. Walaupun Huawei P20 hanya dibekalkan dwi-kamera sahaja, jangan cuba memandang rendah terhadap prestasinya kerana Huawei telah mengemas kini pemprosesan gambar dan sensor untuk menjadikan peranti ini lebih baik daripada model sebelumnya.

Fungsi ini adalah fungsi yang menjadi imej tumpu pada kamera Huawei P20 Series. Jika dahulu, pengguna sukar mengambil gambar di dalam gelap, kini dengan fungsi Night Shot tidak menjadi masalah.

Menariknya, mod ini tidak menggunakan bantuan LED flash, sebaliknya menggunakan bahagian dalaman (pemproses dan AI) untuk menerangkan gambar. Mungkin fungsi ini sudah banyak diperkenalkan pada peranti di luar sana, tetapi perlu diingatkan jika tangan tidak stabil gambar akan menjadi kabur.

Kebanyakan fungsi ini digunakan jika ada bantuan tripod. Namun begitu, untuk Huawei P20 Series pengguna tidak perlu lagi menggunakan aksesori pihak ketiga, tetapi dengan menggunakan sebelah tangan ia sudah memadai.

Apa tugas AI dalam sistem kamera? Biar kami jelaskan. Huawei adalah pengeluar yang pertama menghasilkan cip pemproses dengan bantuan kecerdasan-buatan (robot) melalui Kirin 970.

Cip ini pernah digunakan pada Huawei Mate 10 dan Mate Pro. Jadi pada kali ini, Huawei P20 Series diberikan cip yang sama, tetapi telah ditambah baik daripada segi bantuan robot. Sebaik kamera dibuka dan dihalakan, sistem ini akan memproses imej dengan sebaiknya untuk mendapatkan gambar yang lebih kemas.

Selain itu, skrin akan memaparkan ikon sama seperti imej yang dihalakan. Misalnya, kami mencuba mengambil gambar bunga dan skrin akan menunjukkan mod ‘Flowers’ untuk digunakan. Sama seperti mengambil gambar dengan rumput hijau iaitu ‘Greenery’, gambar matahari terbenam dengan ikon ‘Sunset/Sunrise’ serta banyak lagi. Pemprosesan mengambil masa kurang dari 2 saat sahaja, jadi ia memang mudah digunakan tanpa perlu pergi kepada mod prefesional.

Kami percaya ada di kalangan pembaca di luar sana gemar menggunakan mod ini. Dalam mod ini, beberapa butang boleh ditekan untuk menukar konfigurasi kamera seperti ISO, autofokus, kelajuan shutter, keterangan dan hitam-putih. Jika mod ini digunakan dengan cara yang betul dan tepat, kami yakin gambar yang terhasil juga lebih baik berbanding menggunakan kamera DSLR tahap permulaan.

Ingin dikongsi bersama, kami pernah melihat koleksi gambar jurufoto jalanan profesional. Sangat terkejut dan tergamam apabila melihatnya kerana setiap gambar yang diambil itu boleh dijadikan sebagai gambar wallpaper dan tidak menyangka peranti Huawei seperti mampu melakukannya.

Mod panorama adalah mod yang jarang digunakan oleh setiap pengguna telefon pintar, tetapi kadang kala ia perlu digunakan untuk mengambil gambar dengan landskap yang luas.

Mod ini selalunya tidak ditekankan oleh para pengeluar, jadi tiada yang menarik perhatian sewaktu menggunakannya.

Mungkin ada satu yang menarik dalam mod ini ialah gambar dihasilkan masih jelas walaupun keadaan tangan yang kurang stabil.

Semasa membelek ruang kamera pada peranti Huawei P20 Series, kami juga menjumpai fungsi tapisan (filter) bersebelahan mod-mod yang lain.

Mod ini sebenarnya membantu gambar untuk tampak lebih artistik dalam masa sama pelbagai pilihan turut disediakan.

Aspek yang paling mengagumkan dalam sistem kamera Huawei P20 Pro. Ya, kami merasakan zoom hibrid ini seperti zoom optikal.

Biarpun subjek berada jauh daripada lensa, kamera ini mampu menangkap gambar dengan lebih dekat tanpa menjejaskan imej. Dengan bantuan sistem OIS, imej yang telah di-zoom tidak akan bergegar dan kabur.

Untuk pengetahuan anda, telefon berkamera yang ada di pasaran hanya terhad kepada 2-kali sahaja, selebihnya jika pengguna zoom lebih dalam, gambar akan pecah dan menyakitkan mata.

Pencahayaan 3D kini diperkenalkan pada peranti Huawei P20 Series. Ia membolehkan pengguna mendapatkan imej potret dengan ciri suntingan pencahayaan. Antaran efek yang disediakan ialah Soft, Butterfly, Split, Stage dan Classic Lighting.

Kelebihan yang ada pada mod ini daripada peranti iPhone X ialah pengguna boleh melaraskan cahaya pada setiap sudut wajah sama ada untuk diterangkan atau digelapkan.

Salah satu aspek yang diketengahkan untuk peranti siri Huawei P20 ialah sokongan video gerak-perlahan. Kini, video boleh dirakam sehingga 960 fps (bingkai sesaat), di mana video berdurasi 0.2 saat dipanjangkan kepada 6 saat.

Fungsi ini juga mudah digunakan, hanya menekan butang rakam video akan dimulakan secara normal selama satu saat, selepas itu akan memasuki video gerak-perlahan sehingga butang rakam ditekan semula, tidak seperti peranti Galaxy Note8 yang agak sukar untuk dikendalikan.

Selain itu, terdapat dua pilihan lain yang boleh dipilih iaitu 120 fps dan 240 fps. Semakin tinggi jumlah fps, semakin kecil skop lensa kamera. Jadi untuk mengambil video 960 fps, pengguna perlu berada dekat dengan subjek yang ingin dirakam. Bagaimanapun, kami berpuas hati dengan kualiti video gerak-perlahan ini.

Tidak dilupakan juga kamera depan sebesar 24 Megapiksel, sekaligus meletakkan siri Huawei P20 antara peranti yang memiliki sensor paling besar di pasaran.

Hasil gambar yang diperolehi memang tidak perlu dirungutkan kerana imej terang dan jelas. Bagi kami yang tidak gemarkan ciri Face Beauty, ia perlu dipadamkan terlebih dahulu. Ciri ini secara automatik akan terpasang sebaik kamera depan dibuka.

Swafoto juga lebih hebat dengan efek bokeh dan pencahayaan 3D. Bagaimanapun, sudut lensa tidak lebar dan agak sukar untuk berswafoto bersama rakan-rakan.

Huawei P20 Pro dilengkapi konfigurasi kamera yang kompleks. Kejuruteraan Huawei berjaya menghasilkan kamera ini setara dengan kamera DSLR dalam penggambaran malam. Keterangan kamera ini beraksi pada waktu malam sangat mengagumkan, oleh kerana fungsi ISO kini dipertingkatkan daripada model terdahulu.

Jumlah ISO kini mencapai 51,200 iaitu angka yang jauh sekali jika dibandingkan dengan Samsung Galaxy S9 dan iPhone X dengan jumlah ISO hanya sekitar 6,400 sahaja.

Penggambaran di waktu malam juga mendorong AI untuk memproses imej dengan lebih bijak, tidak perlu mengalihkan mod kepada potret untuk mengambil gambar seseorang. Apa yang perlu dibuat ialah dengan semudah menghalakannya.

Kamera akan menukar mod dengan sendiri tanpa perlu mencari mod yang sesuai, mudahkan cerita kami hanya bersedia untuk menekan butang shutter sahaja.

Sepanjang melakukan ujian dan ulasan mengenai siri Huawei P20, perkara pertama yang menarik minat kami ialah harga yang ditawarkan. Untuk sebuah telefon dengan ‘kamera terbaik’ ia agak munasabah dan tidak keterlaluan. Rekaan juga mengikut trend semasa dan tidak ketinggalan. Selain itu, ia sarat dengan perkakasan berteknologi terkini termasuk sistem pengecasan yang pantas dan bateri tahan lama.

Bagi kami skrin bertakuk tidaklah menjadi faktor untuk membeli peranti ini, sekurang-kurangnya ia merupakan takuk paling kecil yang ada di pasaran. Oleh kerana banyak lagi aplikasi yang tidak menyokong skrin takuk pada peranti Android. Mungkin ini permulaan untuk telefon-telefon lain mengikut trend.

Daripada segi antaramuka, yang paling diminati ialah wallpaper yang bertukar-tukar setiap kali butang kunci ditekan. Setidak-tidaknya menghilangkan bosan semasa telefon tidak menerima mesej daripada ‘buah hati’. Sistem keselamatan seperti pengecaman wajah memang memudahkan peranti untuk dinyahkunci selain pengimbas cap jari bertindak dengan pantas.

Akhir sekali, warna pada peranti ini sangat mengiurkan. Kami mengharapkan peranti unit reviu ini dalam pilihan warna Twilight, tetapi untuk pasaran Malaysia hanya ditawarkan warna Midnight Blue dan Black. Kami yakin di masa akan datang, pihak Huawei pasti membawanya masuk. Tunggu dan lihat sahaja!


Samsung Galaxy Note20 Ultra Bakal Tampil Dengan Kadar Segar Semula Yang Boleh Diubah Kepada 120Hz?

Buat yang tak sabar menantikan kehadiran peranti siri Samsung Galaxy  Note20 ada berita yang menarik. Dikhabarkan Samsung Galaxy Note20 Ultra bakal tampil dengan skrin dengan kadar segar semula yang boleh diubah dari 60Hz kepada 120Hz.

Perkara ini didedahkan menerusi akan Twitter milik Ice Universe.

Namun sejauh manakah kebenarannya? Harus kita nantikan ketika ia dilancarkan tidak lama sahaja lagi.


Computex 2019: ASUS ROG Lancar Secara Rasmi ROG Strix Scar III, Harga Bermula Dari RM6999

ASUS Republic of Gamers (ROG) pada Computex 2019 menyaksikan telah memperkenalkan beberapa komputer riba gaming terbaik setakat ini termasuklah  ROG Scar III yang mana ia dijual pada harga bermula dari  RM6999.

Dari segi rekaan, Strix Scar III tampil dengan rekaan yang eksklusif yang mana ia dihadirkan corak karbon dengan lighting bar disekelilingnya. RGB lighting turut disediakan di bahgian belakang mana mana ia turut memperlihatkan kemasan 2 contrasting brushed. Turut terlihat adalah keystone dibahagian kanan.

Dari segi spesifkasi dalaman juga tidak mengecewakan apabila ia hadir dengan Intel Core i7-9750H dan disertakan dengan memori 16GB DDR4 2666Mhz*1 dan storan PCIe NVME 512GB M.2 SSD (Extra SATA Slot:1) pastinya akan memberikan pengalaman yang menakjubkan ketika bermain menggunakan komputer riba ini.

Hal ini ditambah lagi dengan 2 varian GPU iaitu NVIDIA GeForce RTX2070 dan NVIDIA GeForce RTX2060 akan memberikan kesan grafik yang diingini oleh pemain. Dengan saiz paparan adalah 17.3 inci FHD atau 15.6 FHD pastinya memberi nilai tambah yang diingini oleh pemain. Berikut adalah spesifikasi penuh peranti ini:

** Terima kasih atas Tajaan ASUS Malaysia ke Computex 2019


Memperlihatkan Nubia Z17 Mini, Dengan Dwi-Kamera Dan 6GB RAM

Menggunakan Cristiano Ronaldo sebagai duta, Nubia telah memperkenalkan model baharu mereka iaitu Z17 Mini bercirikan dwi-kamera 13 megapiksel (monochrome + RGB) dengan f/2.2 aperture, manakala kamera depan 16 megapiksel f/2.0 aperture menjadikan pengalaman swafoto anda lebih menawan.

Walaupun menggunakan nama “Mini” pada Z17 ini, namun paparan skrin masih lagi dianggap besar iaitu 5.2 inci HD penuh. Cip pemprosesan Snapdragon 652/653 dan cip grafik Adreno 510 menjadi nadi utama bagi peranti ini, dioperasikan oleh Android 6.0 Marshmallow di bawah Nubia UI 4.0.

Selain itu, Z17 Mini telah dipadatkan dengan ciri-ciri lain seperti sokongan 4G VoLTE, WiFi 802.11ac (2.4/5GHz), Bluetooth 4.1, GPS + GLONASS, NFC serta USB Type-C. Kapasiti bateri pula adalah 2950mAh yang menyokong pengecasan pantas.

Nubia Z17 Mini akan hadir dengan dua varian iaitu 4GB RAM dan 6GB RAM, sementara memori dalaman bagi kedua-dua varian ini hanya 64GB, tetapi masih menyokong kad microSD sehingga 200GB. Harga bagi model 4GB RAM adalah RMB1,699 (kira-kira RM1,090), manakala model 6GB RAM adalah RMB1,999 (kira-kira RM1,287).


AirPods 3 Dijangka Hadir Dengan Sokongan Kalis Air – Bakal Diperkenal Pada Tahun Ini?

Terdahulu, Apple telah pun mengemas kini barisan produk AirPods dengan beberapa penambahbaikan termasuk disertakan cip Apple H1 dan hadir dengan kotak pengecasan tanpa wayar (Wireless Charging Case).

Terbaru, kedengaran desas desus mengatakan jenama terkenal dunia itu dalam perancangan memperkenalkan AirPods generasi baru iaitu AirPods 3. Apple dijangka memperkenalkan AirPods 3 pada tahun ini – namun tarikh rasmi belum didedahkan.

Menurut sumber, AirPods 3 didakwa membawakan reka bentuk lebih segar di samping ciri baru termasuk sokongan kalis air dan fungsi noise cancelation secara terbina. Selain itu, titik jualan untuk AirPods 3 dijangka lebih tinggi berbanding generasi terdahulu.


Megaport Lancar Pinggir Maya Megaport, Perkhidmatan NFV Atas-Permintaan dengan Sokongan Segera untuk Sambungan Cawangan-ke-Awan dengan Saling Hubung Awan SD-WAN Cisco

BRISBANE, Australia, 2 April 2021 /PRNewswire/ — Megaport Limited (ASX: MP1) (“Megaport”), penyedia Rangkaian sebagai satu Perkhidmatan (NaaS) global yang terkemuka, hari ini mengumumkan pelancaran Pinggir Maya Megaport (MVE), perkhidmatan Virtualisasi Fungsi Rangkaian (NFV) neutral-vendor atas-permintaan yang membolehkan sambungan cawangan-ke-awan pada Rangkaian Tentuan Perisian (SDN) global Megaport. Dengan MVE, syarikat-syarikat dapat mengehoskan fungsi-fungsi rangkaian seperti penghala maya, pengawal SD-WAN dan teknologi perangkaian masa depan terus pada platform global Megaport bagi melanjutkan fungsi-fungsi rangkaian mereka lebih menghampiri pinggir pada masa sebenar dan tanpa perlu menggunakan perkakasan.

MVE ialah perkhidmatan pengkomputeran dan rangkaian teragih secara global dalam satu. Aspek pengkomputeran perkhidmatan tersebut membolehkan pelanggan mengehoskan proses NFV di lokasi-lokasi yang memerlukannya, mengikut permintaan dan mengurusnya dengan cara tunjuk-dan-klik. Pada sisi rangkaian, gerbang transit terbina dalam MVE menyediakan titik akses yang amat boleh diskalakan untuk menghubungkan rangkaian melalui internet awam kepada SDN persendirian Megaport. Peranti maya yang dihoskan pada MVE boleh menggunakan gerbang transit untuk menghasilkan sambungan antara SDN Megaport dan rangkaiannya sendiri termasuk lokasi cawangan, pusat data dan awan persendirian.

Semasa dilancarkan, MVE disediakan di 15 metro merentas Amerika Utara, Asia-Pasifik dan Eropah dengan 6 lokasi tambahan disediakan pada akhir April. Ini memberi lebih kefleksibelan kepada pelanggan untuk menggunakan peranti maya berhampiran penumpuan penggunaan bagi menyetempatkan trafik dan mengoptimumkan penamatan data untuk prestasi.

Banyak perniagaan telah menerima SD-WAN dan sambungan internet sebagai cara untuk memudahkan penyambungan IT mereka. Walau bagaimanapun, pergantungan pada sambungan internet hujung-ke-hujung ke perkhidmatan dan sumber utama boleh menjejaskan prestasi, ketersediaan dan keselamatan. Dengan MVE, pelanggan boleh mengehoskan pengawal SD-WAN maya disetempatkan pada platform global Megaport dan mengurangkan data jarak yang melintasi laluan internet dari lokasi cawangan ke perkhidmatan kritikal dalam awan awam atau persendirian malah lokasi-lokasi cawangan yang lain.

Sebaik sahaja terhubung, pelanggan boleh mengakses ekosistem utama Megaport dengan lebih daripada 700 pusat data didayakan di seluruh dunia dan lebih 360 penyedia perkhidmatan termasuk lebih 220 ‘on-ramp’ awan daripada awan yang terkemuka di dunia seperti Alibaba Cloud, AWS, Google Cloud, Microsoft Azure, IBM Cloud, Oracle Cloud dan Salesforce.

Megaport dan Cisco telah bekerjasama untuk mengintegrasikan Saling Hubung Awan SD-WAN Cisco dengan MVE untuk perusahaan yang ingin pengawal SD-WAN mereka dapat menyediakan saling hubung awan atas-permintaan menggunakan SDN Megaport. Membina penghubung daripada SD-WAN ke Megaport membolehkan fabrik saling hubung awan tentuan perisian dengan prestasi rangkaian yang andal, sambungan yang dioptimumkan kosnya dan masa penyediaan yang dikurangkan. Ini menyediakan IT perusahaan kawalan penuh SD-WAN (fabrik lapis atas) dan saling hubung awan (fabrik pelapik bawah) daripada pengawal SD-WAN Cisco yang sama dengan pelancaran vManage 20.5.

Syarikat-syarikat Fortune 500 dengan kehadiran global yang menggunakan SD-WAN Cisco untuk menggunakan aplikasi berbilang awan dapat memanfaatkan Saling Hubung Awan SD-WAN Cisco dengan MVE bagi mendayakan penyediaan atas-permintaan saling hubung awan dengan capaian global. Keupayaan sambungan saling hubung pelapik ini, selain daripada lapis atas SD-WAN, menawarkan kawalan dan keterlihatan yang belum pernah terjadi sebelum ini untuk IT perusahaan.

“Kolaborasi Cisco bersama Megaport membolehkan pelanggan melanjutkan fabrik SD-WAN Cisco mereka dari tapak ke berbilang awan melalui platform saling hubung terus, berprestasi tinggi dan neutral, memberikan prestasi dan keselamatan yang dipertingkatkan,” kata JL Valente, Naib Presiden, Pengurusan Produk, untuk Penghalaan Perusahaan, SD-WAN dan Perangkaian Awan Cisco. “Integrasi Saling Hubung Awan SD-WAN baharu Cisco dengan Pinggir Maya Megaport menghimpunkan keupayaan perangkaian SD-WAN Cisco yang selamat dan saling hubung awan atas permintaan yang boleh diatur cara yang ditawarkan oleh Megaport untuk mengautomasikan penyediaan sambungan tapak-ke-awan dan tapak-ke-tapak berprestasi tinggi.”

“Ketika perusahaan dan penyedia perkhidmatan mengguna pakai teknologi SD-WAN dengan pantas bagi meningkatkan sambungan rangkaian pinggir, keupayaan untuk pelanggan Megaport ‘mempercepatkan’ perkakas maya SD-WAN dengan mudah, dalam beberapa minit di seluruh dunia pada platform kami merupakan satu pendorong besar untuk organisasi-organisasi global,” kata Vincent English, Ketua Pegawai Eksekutif Megaport. “Dengan adanya perkakas maya ini disepadukan sepenuhnya ke dalam Rangkaian Tentuan Perisian global Megaport membolehkan pelanggan mengoptimumkan sambungan SD-WAN mereka melalui aliran kerja tunggal bagi meningkatkan prestasi rangkaian dan aplikasi keseluruhan hanya sebahagian kecil daripada kos kaedah legasi.”

Sebagai perkhidmatan neutral, platform SD-WAN utama tambahan kini disepadukan dengan MVE.

Untuk maklumat lanjut mengenai Megaport Virtual Edge, sila kunjungi megaport.com/mve.

Megaport ialah penyedia yang terkemuka bagi penyelesaian Rangkaian sebagai satu Perkhidmatan (NaaS). Rangkaian Tentuan Perisian (SDN) global syarikat membantu perniagaan menghubungkan dengan pesat rangkaian mereka kepada perkhidmatan melalui portal yang mudah digunakan atau API terbuka kami. Megaport menawarkan keupayaan perangkaian tangkas yang mengurangkan kos kendalian dan meningkatkan kepantasan ke pasaran berbanding dengan penyelesaian perangkaian biasa. Megaport bekerjasama dengan penyedia perkhidmatan awan yang utama di dunia termasuk AWS, Microsoft Azure dan Google Cloud serta operator pusat data, penyepadu sistem dan penyedia perkhidmatan terurus yang terbesar di dunia. Megaport ialah sebuah syarikat diperakui ISO/IEC 27001 dan dimasukkan dalam indeks S&P/ASX 200.

Keywords: Computer Networks Computer/Electronics Telecommunications New products/services


UI Terbaru Apple Music Di Android Menerima Banyak Perubahan

Setelah sekian lama Apple tidak mengeluarkan kemaskini Apple Music di Android, kini ia dapat dilihat dengan banyak perubahan seakan-akan sama pada iOS 10 di iPhone atau iPad. Antara ciri-ciri terbaru yang diperkenalkan adalah For You, iaitu aplikasi itu sendiri akan mengesyorkan lagu baru yang anda minat serta anda boleh menyemak lirik apabila lagu dimainkan.


Huawei Lancar Huawei ICT Academy Program 2.0, Bakal Bangunkan 2 Juta Ahli Profesional ICT Sepanjang Lima Tahun Akan Datang

SHENZHEN, China, 2 Mac 2020 /PRNewswire/ — Di Persidangan Transformasi Digital Perindustrian-Secara Langsung, Huawei secara rasminya melancarkan Huawei ICT Academy Program 2.0. Melalui program ini, Huawei bermatlamat untuk membangunkan 2 juta ahli profesional ICT dan mempopularkan kemahiran digital sepanjang lima tahun akan datang dengan berkolaborasi bersama universiti-universiti. Ini merupakan sebahagian daripada inisiatif keterangkuman digital Huawei, TECH4ALL, yang bertujuan untuk meluaskan faedah-faedah teknologi digital kepada semua orang, di merata tempat. Huawei akan menubuhkan Dana Insentif Pembangunan Akademi ICT Huawei (ADIF), dengan jumlah pelaburan sekurang-kurangnya sebanyak US$50 juta sepanjang lima tahun akan datang.

Tahun 2013 menyaksikan pewujudan Huawei ICT Academy Program, yang mana Huawei telah menyediakan kursus-kursus berkualiti dan perkhidmatan sokongan kepada universiti/kolej bagi membantu mereka melatih pensyarah, mewujudkan dan mengoptimumkan pengkhususan utama ICT, meningkatkan sistem kurikulum dan membina makmal standard. Huawei ICT Academy turut memperkenalkan teknologi dan produk ICT Huawei kepada pelajar di universiti seluruh dunia, menggalakkan mereka untuk mengambil bahagian dalam pensijilan Huawei dan membangunkan bakat teknikal inovatif dan berorientasi aplikasi untuk masyarakat dan industri ICT global. Sejak tahun 2015, Huawei bekerjasama dengan lebih 600 buah universiti antarabangsa bagi menubuhkan akademi ICT Huawei, membantu universiti meningkatkan kebolehan mengajar ICT mereka dan melatih lebih 1500 orang pensyarah.

Bagi memenuhi keperluan dan cabaran baharu, Huawei ICT Academy Program akan memasuki fasa 2.0 pada tahun 2020. Mengikut rancangan lima tahunnya, Huawei akan membangunkan 2 juta ahli profesional ICT dan terus mengemas kini penyelesaian kerjasama sekolah-perusahaannya dalam teknologi canggih seperti 5G dan Kecerdasan Buatan (AI).

Bagi mencapai matlamat ini, Huawei akan menubuhkan Dana Insentif Pembangunan Akademi ICT Huawei (ADIF), dengan jumlah pelaburan sekurang-kurangnya sebanyak US$50 juta sepanjang lima tahun akan datang. Dana ini bertujuan untuk membantu akademi-akademi ICT beroperasi dengan stabil mengikut empat tindakan yang berikut:

Hank Stokbroekx, Naib Presiden Perkhidmatan Perusahaan, Huawei Enterprise BG, berkata bahawa, Huawei akan terus menubuhkan lebih banyak Akademi ICT. Setiap tahun, kami akan membina 600-1000 Akademi ICT Huawei. Dengan berbuat demikian, kami menyasarkan untuk memberi manfaat kepada lebih ramai pensyarah dan pelajar universiti dalam dunia digital, membolehkan ramai orang untuk menikmati pendidikan yang sama dan berkualiti tinggi, meningkatkan kemahiran digital dan menyuntik dorongan baharu ke dalam industri.

Pelancaran Huawei ICT Academy Program 2.0 menandakan peringkat baharu pembangunan ekosistem bakat Huawei. Pada masa depan, Huawei akan mengukuhkan kerjasama dengan semua pihak dalam ekosistem ini, meningkatkan pelaburan dan mempercepatkan pembinaan ekosistem bakat mampan kitar-penuh yang versatil bagi mendorong transformasi digital industri-industri.

Keywords:  Computer Hardware Computer Networks Computer Software Computer/Electronics Internet Technology Telecommunications Telecommunications Equipment


Super Mario Run Menjana 5 Juta USD Dalam Masa 24 Jam

Ketika anda sedang mengumpul syiling di dalam permainan Super Mario Run pada iPhone anda, Nintendo pula sedang mengumpul keuntungan yang berlipat ganda melalui permainan tersebut.

Menurut laporan firma kajian, Sensor Tower, Super Mario Run telah menjana kira-kira USD 5 juta (RM 22.39 juta) dalam masa 24 jam pertama setelah permainan tersebut sedia dimuat turun dari App Store. Super Mario Run dicatatkan sebagai permainan yang paling banyak dimuat turun di 80 buah negara dan menduduki carta aplikasi terlaku.

Tetapi kejayaan awal ini bukanlah satu jaminan pada masa hadapan. Ada kemungkinan bahawa prestasi awal ini akan reda dengan segera seperti yang dialami permainan Pokemon Go. Super Mario Run adalah percuma untuk dimuat turun, dan kemudian anda boleh melakukan pembelian bernilai USD 10 (RM 44.79) bagi membuka semua kandungan permainan.

Secara purata pemain telah menghabiskan 15.5 minit bermain dalam tempoh 24 jam pertama aplikasi ini tersedia. Nombor tersebut mungkin akan menjadi lebih tinggi lagi jika tidak kerana penguncian kandungan berbayar. Namun begitu bagi menjadikan permainan ini terus menarik dan mengekalkan pemainnya, Nintendo dijangkakan akan mengumumkan diskaun tidak lama lagi bagi pembelian kandungan permainan.


Rebut Promosi Beli 1 Percuma 1 OPPO Reno2 Sekarang – Eksklusif Dengan Maxis Zerolution Plan!

OPPO dengan kerjasama Maxis kini menawarkan promosi dan penjimatan hebat untuk semua di mana korang boleh membeli OPPO Reno2 dan dapat satu lagi percuma dengan pakej Maxis Zerolution Plan!

Melalui promosi ini, korang berpeluang nikmati penawaran Share Line dengan pelan bulanan terendah – RM158 + RM48 serta rangkaian 99 monthly installment. Dalam pada itu, korang juga akan diberikan ansuran peranti untuk tempoh 3 bulan secara percuma. Bagi yang berminat, sila layari Maxis.

Ditawarkan pada harga RM2,299, OPPO Reno2 dipenuhi magis luar biasa yang tidak dapat dilihat pada peranti lain – termasuk sokongan Quad kamera dengan lensa utama 48MP, keupayaan 5x Hybrid Zoom + 20x Zoom Digital, Ultra Steady Mode, UltraDark Mode, 8GB RAM + 256GB ROM dan banyak lagi! Smartphone boleh dikategorikan sebagai serba serbi lengkap baik dari segi prestasi, mahupun fotografi. Bergaya sepuasnya dengan OPPO Reno2!


Kanak-Kanak Guna Touch ID iPhone Ibu Untuk Membeli Belah Sehingga RM 1,120

“Ini satu kisah menarik yang kami ingin kongsi bersama anda”

Bethany Howell dilaporkan sedang tidur di sofa rumahnya apabila anak perempuannya, Ashlynd, mengambil iPhone dia dan menggunakan ibu jari ibunya untuk mendapatkan akses ke dalam smartphone tersebut. Kanak-kanak berusia enam tahun itu kemudiannya masuk ke dalam aplikasi membeli-belah Amazon dan membelanjakan sehingga USD 250 (kira-kira RM1,120) untuk mendapatkan pelbagai barangan bertemakan Pokemon.

Howell pada mulanya menyangka akaunnya telah digodam, namun akhirnya menyedari bahawa “kerja” itu dilakukan anak perempuannya. Howell mengatakan bahawa Ashlynd tidak berasa bersalah, malah berasa gembira dengan apa yang dilakukannya.

Howell kemudiannya cuba untuk mendapatkan tebusan wang dengan memulangkan barangan yang dibeli, namun hanya berjaya memulangkan 4 daripada keseluruhan tempahan pembelian. Akhirnya, Howell memberitahu anaknya bahawa kesemua hadiah tersebut datang dari Santa.

Ini adalah kes yang cukup menarik kerana ia memperlihatkan kelemahan di dalam sistem membeli-belah secara atas talian. Semakin banyak aplikasi menggunakan log masuk ibu jari sebagai akses utama dan dengan mudah pembelian dapat dilakukan tanpa si pemilik menyedarinya. Bayangkan sahaja ibu yang sedang lena tidur tidak menyedari bahawa si kecil dengan mudah mendapatkan akses kepada akaun membeli belahnya. Adakah perlu sistem keselamatan kedua bagi setiap transaksi pembelian atas talian? Apa pendapat anda?


Apple Mungkin Lancarkan Tiga Model Seakan iPhone X Tahun Depan

Apple iPhone X akan mula memasuki pasaran tempatan bermula 24 November depan. Secara umumnya, penjualan peranti ini mendapat sambutan yang sangat baik. Harganya yang tinggi langsung tidak menjadi isu bagi mereka yang teruja untuk mendapatkannya.

Khabar angin dari KGI mendapati Apple mungkin akan melancarkan tiga buah model iPhone menggunakan rupa seakan sama seperti iPhone X tahun hadapan. Besar kemungkinan Apple sudah bersedia untuk melupakan rekaan ikonik daripada Steve Jobs dan kini mula sedar pengguna sudah merasa bosan.

Dalam pada itu, sumber mengatakan dua daripada tiga model akan menggunakan skrin OLED beresolusi tinggi. Varian yang dulu dikenali sebagai ‘Plus’ akan digantikan dengan skrin sebesar 6.5 inci selain varian standard hadir dengan skrin bersaiz 5.8 inci.

Varian ketiga sebesar 6.1 inci LCD mungkin sebagai model tambahan, atau mungkin peranti iPhone dengan harga yang lebih rendah. Menariknya ketiga-tiga model ini tidak lagi seperti dulu malah ia akan dilengkapi paparan hampir tiada bingkai tanpa pengimbas cap jari.

iPhone untuk tahun 2018 mungkin akan bermula dengan tanda harga $649 (lebih kurang RM2,719) tetapi perlu diingatkan perkakasan dalaman dan kemasan luaran tidak mungkin sama seperti dua model di atasnya.

Berikutan rekaan iPhone yang hampir tidak berubah untuk 10 tahun yang lalu (kecuali iPhone X), ia menyebabkan penjualan iPhone 8 merudum. Maka, tiba masa untuk Apple berubah angin.


Carian Melalui Gambar Pada Bing iOS

Anda pernah melihat sesuatu yang menarik tetapi tidak tahu langsung mengenainya? Kini anda tidak perlu lagi menghadapi situasi sebegitu kerana kemas kini terbaru aplikasi Bing pada sistem iOS membolehkan anda melakukan carian informasi dengan hanya menangkap gambar, ini termasuklah gambar lokasi ketika anda melancong mahupun gambar produk ketika membeli belah.

Konsep yang digunakan Bing pada carian imej ini adalah hampir sama dengan Google Goggles, dan bagi mereka yang kurang biasa dengan nama tersebut, Goggles adalah perisian dari Google yang dikeluarkan beberapa tahun dahulu, ia membolehkan pengguna menangkap gambar dan aplikasi ini akan mencari informasi berdasarkan gambar yang telah ditangkap.

Walaupun Goggles adalah perintis kepada fungsi ini, ianya tidak berkembang semenjak diperkenalkan. Jadi kita mungkin dapat melihat aplikasi carian melalui imej yang lebih sempurna melalui Bing dari Microsoft.


Pengguna Digi Berpeluang Menangi Hadiah Menarik Dalam Peraduan Digi Menang Bersama

Pada 1 Ogos yang lepas, Digi telahpun melancarkan satu peraduan iaitu “Peraduan Digi Menang Bersama” dengan memberi ganjaran hadiah keseluruhan bernilai RM5,000,000 kepada pelanggannya.

Apa yang menariknya, pengguna Digi hanya perlu membuat tiga langkah mudah dan berpeluang memenangi hadiah seperi jam Garmin Fenix 5 Sapphire (x10), Sony Playstation 4 Pro (x10), DJI Spark (x8) , Huawei P10 (x2), Huawei P10 Lite (x10), dan internet Digi bernilai RM500,000 setiap minggu.

Dalam pelancaran rasmi ini juga, pemenang bertuah minggu pertama telah diumumkan serta mereka sudahpun menerima hadiah masing-masing. Jika anda salah seorang pengguna talian prabayar, pascabayar atau broadband, ikuti tiga langkah ini dan anda mungkin akan menjadi pemenang seterusnya:-

Peraduan yang dijalankan selama dua bulan ini akan berakhir pada 30 September 2017 depan. Muat turun MyDigi di Google Play dan App Store sekarang. Maklumat lanjut sila layari portal rasmi Digi.


OPPO F9 Menawarkan ColorOS 5.2 – Ciri Google Lens Yang Lebih Bijak Untuk Menyempurnakan Kehidupan Harian Anda

OPPO secara rasminya mengumumkan peningkatan ColorOS pada peranti akan datang F9, versi 5.2 ini akan dioperasikan di bawah Android 8.1 Oreo. Ciri baharu yang ditambah termasuk Google Lens, Smartbar; Music On Display dan pengalaman penyuntingan video yang lebih lancar.

OPPO F9 bukan sahaja mempunyai rekaan yang moden dan elegan, bahkan kuasa dalamannya juga amat memberangsangkan. Siri OPPO F merupakan yang pertama hadir bersama Google Lens, teknologi ini mampu mengenal pasti objek dengan keputusan yang berkaitan tanpa perlu bergantung pada aplikasi pihak ketiga.

ColorOS 5.2 juga membolehkan anda mengedit video yang diambil dalam pelbagai segmen atau menggabungkan klip untuk mencipta cerita, tambahan lagi kehadiran Music On Display mampu memainkan video semasa video bermain di latar belakang, maka anda dapat mendengar muzik kegemaran di YouTube sekiranya peranti berada dalam “mod kunci”!

Fungsi Smart Bar tidak asing lagi bagi O-fans pada penampilan pertama di ColorOS 5.1, namun versi terkini telah menambah mod menegak berbanding yang sebelumnya hanya melintang. Dengan pilihan baru ini, anda boleh membalas mesej atau panggilan tanpa perlu menutup aplikasi.

Semakin berminat pada kehadiran OPPO F9 terkini, lebih banyak berita lanjut di pelancaran rasmi 16 Ogos ini.


Lebih Lama & Lebih Mengasyikkan Dengan Jabra Elite Active 75t!!!

Di pasaran pada ketika ini, suda hterlalu banyak earphone dari pelbagai pengeluar peranti. Namun banyak yang mengecewakan. Justeru, Jabra telah mengeluarkan satu peranti terbaharunya yang dikenali sebagai Jabra Elite Active 75t. Jadi adakah ia tergolong dalam golongan yang mengecewakan atau tidak? Jom baca!!

Apa yang menarik mengenai Jabra Elite Active 75t adalah rekaannya yang kecil tetapi ia dihasilkan bagi memastikan keselesaan si pemakai. Bentuknya yang direka khas bagi memastikan ia selesa dipakai sepanjang hari dan tidak kelihatan menyakitkan ketika dipakai.

Bentuknya juga berbeza dengan earphone yang berada di pasaran dan memberikan nilai tambah pada segi rekaan.  Jom tengok rekaan secara keseluruhan peranti ini:

Seperti biasa, earphone pastinya basah ketika digunakan ketika anda bersiar-siar atau sedang melakukan work out. Peluh pastinya menganggu fungsi earphone tersebut. Tapi korang jangan risau kerana Elite Active 75t ini kalis air dan peluh.  Jadi anda sudah tiada masalah dan boleh fokus dengar lagu sambil work out!!

Sungguhpun kecil tapi ia hadir dengan 4 mikrofon yang terbina, 6mm speaker bagi memberikan bunyi Bass yang sangat baik dan juga kawalan yang sangat mudah.

Menariknya, menerusi Habra Sound+ App, anda boleh mengawal bagaimana anda mahu mendengar. Anda boleh mengawal sekuat mana suara ketika melakukan panggilan. Jadi anda dah tak perlu nak memekik!! Anda juga boleh menukan panggilan keoada muzik dengan sangat lancar dan mudah!

Elite Active 75t sememangnya direka untuk memberikan muzik yang mengasyikkan. Sekiranya korang hanya ingin melayan muzik, korang hanya perlu mengaktifkan noise-isolating fit, bunyi belakang hampir tidak didengar dah. Bunyi Bass yang memang mengasyikkan pasti membuatkan korang leka.

Jika korang nak ‘alert’ dengan kawasan sekeliling, korang boleh mengaktifkan HearThrough. Jaid korang boeh mendengar lagu tetapi masih peka rerhadap keadaan sekeliling!!

Menariknya, menerusi MySound anda boleh melayan muzik seperti yang anda inginkan. Ia mampu mengoptimumkan yang mana ia dilakukan menerusi in-app hearing test. Hasilnya pasti memberikan bunyi yang sesuai untuk individu tersebut!! Genius!!

Sungguhpun hadir dengan rekaan yang kecil, tapi daya tahan baterinya sangat baik!! Anda boleh melayan muzik sehingga 7.5 jam secara terus. Jika ia diletakkan dalam charging case, ia mampu bertahan sehingga 28 jam!!! Kalau nak tahu, ada juga variasi yang hadir dengan wireless charging!!

Tapi kenapa boleh tahan lama? Disebabkan oleh Low-Poewer Bluetooth 5.0 chipset yang baharu. Memang perform!!! kalau nak tahu, ia juga hadir dengan wireless charging!!

Secara Keseluruhannya, Jabra Elite Active 75t ini antara yang terbaik di pasaran khususnya dari aspek sistem bunyi yang menakjubkan. Bunyi bass yang menukau pasti asyik ketika korang mendengar muzik. Ia juga selesa dan hadir denga nfungsi yang mudah untuk digunakan. Berbaloi untuk korang miliki!!


HUAWEI Dilaporkan Telah Menfailkan Tanda Dagang “HongMeng” Di Malaysia?

KEJUTAN! KEJUTAN! KEJUTAN! Sekali lagi kita disajikan dengan kejutan apabila HUAWEI kini dilaporkan telah mendaftar penggunaan tanda dagang sistem operasi “HongMeng” di Malaysia.

Laporan yang memetik sumber, tanda dagang “HongMeng” telah ditemui menerusi semakan di pangkalan data MyIPO. Sumber turut mendedahkan ia telah didaftarkan oleh pihak HUAWEI sejak 24 Mei yang lepas.

Terdahulu, terdapat sumber mengatakan HUAWEI telah menfailkan tanda dagang sistem operasi “HongMeng” di Eropah dan sejumlah negara lain termasuk Kemboja, Kanada, Korea Selatan, dan New Zealand (data : Pertubuhan Harta Intelek Dunia PBB).

HongMeng dikatakan 60% lebih pantas berbanding Android dan dilaporkan telah diuji oleh beberapa pihak termasuk Tencent, Oppo, Vivo serta Xiaomi. Apa pandangan korang mengenai perkara ini?


Dragon Ball FighterZ Musim Ke-3 Hadir Dengan Kemaskini Terkini!

Bagi kaki game, ada sesuatu yang menarik apabila Tomoko Hiroki berkongsi kemaskini terkini dan pengumuman baharu bagi permainan Dragon Ball FighterZ bakal dilancarkan.

Menerusi pengumuman tersebut terdapat fungsi baharu yang dikenali sebagai ‘Z Assist Select’ yang membenarkan pemain memilih serangan yang dikehendaki bagi watak sokongan dalam pasukan pemain. Jadi pemain boleh melakukan kombinasi serangan yang menarik.

Paparan antaramuka permainan ini juka turut menerima perubahan bagi memberi feel yang berbeza bagi musim ke-3.

Buat yang tidak mengetahui, Arc System Works telah membangunkan permainan Dragon Ball FighterZ dan boleh dimainkan menerusi platform Xbox One, Switch, PlayStation 4 (PS4) dan PC.


Kempen “Raya Bersama, Lagi Gembira” Samsung – Tawar Ganjaran Bernilai RM332,400 Untuk Direbut!

Hari Raya Aidilfitri semakin menjelang, promosi menarik tetap berlangsung tanpa henti. Kini, tiba giliran Samsung mengadakan kempen “Raya Bersama, Lagi Gembira” dengan menawarkan ganjaran bernilai hingga RM332,400! Kempen bermula HARI INI hingga 16 June 2019.

Ganjaran tersebut termasuk Samsung Galaxy S10+ (512GB), Galaxy Tab S5e, Samsung Galaxy Watch Active, sepasang Galaxy Buds, Pad Pengecas Tanpa Wayar dan pek bateri 10,000mAh. Selain itu, terdapat juga 10 unit hadiah mingguan untuk direbut – siri Samsung Galaxy A sebagai ganjaran.

Pemenang hadiah mingguan akan diumumkan pada akhir setiap minggu dan hadiah utama akan diumumkan pada 29 Jun 2019. Bestnya! Jom sertai ramai-ramai! Maklumat lanjut, Samsung Malaysia.


SpyHunter 5 Memperoleh Persijilan “Deceptor Fighter” oleh AppEsteem & Menyekat 100% Aplikasi “Deceptor”

DUBLIN, 28 April 2021 /PRNewswire/ — EnigmaSoft Limited dengan bangganya mengumumkan bahawa AppEsteem telah menganugerahkan Pensijilan “Deceptor Fighter” kepada SpyHunter 5. Pensijilan ini diberikan kepada perisian anti-perisian hasad yang lulus ujian Pensijilan Pengendalian UwS (Perisian Tidak Dikehendaki) yang ketat oleh AppEsteem. Ujian ini mengukur ketepatan dan kecekapan produk keselamatan dalam mengenal pasti aplikasi yang dikategorikan oleh AppEsteem sebagai “deceptors” atau diperakui sebagai “bersih.” Hasil Ujian Pensijilan Pengendalian UwS boleh didapati di https://customer.appesteem.com/home/deceptorfighters.

AppEsteem ialah sebuah organisasi semakan perisian dengan misi untuk menyemak dan menguji program perisian bagi menyediakan maklumat teknikal kepada pengguna tentang keselamatan dan kebolehpercayaan perisian tersebut. SpyHunter telah memperoleh Pensijilan Aplikasi AppEsteem yang dihormati, menjadikannya sebagai antara program-program terkemuka yang para pembangunnya terkenal dengan penerapan kriteria reka bentuk perlindungan pengguna. Dengan pensijilan ini, AppEsteem memperakui SpyHunter sebagai aplikasi “bersih” yang telah memenuhi lebih 100 Syarat Persijilan Aplikasi (Application Certification Requirements, ACR) dan sebagai satu aplikasi yang menunjukkan komitmen yang terbukti dalam melindungi para penggunanya.

AppEsteem membangun dan menyediakan Syarat Persijilan Aplikasi (ACR) yang ketat untuk membantu dalam menentukan sama ada pembangun perisian menggunakan tingkah laku yang mesra pengguna dan boleh diterima. “Deceptor feed” AppEsteem dikemas kini secara berkala dan membantu pembangun perisian anti-perisian hasad untuk mengenal pasti aplikasi yang berpotensi tidak dikehendaki (potentially unwanted applications, PUA) dan perisian tidak dikehendaki (UwS). “Certified feed” AppEsteem mengandungi senarai aplikasi yang dikategorikan sebagai “bersih.” Ujian Pensijilan Pengendalian UwS menentukan tahap program antivirus mematuhi kriteria ketat ACR AppEsteem, yang membolehkan AppEsteem untuk memberi maklumat penting kepada pengguna tentang penyelesaian anti-perisian hasad yang dapat melindungi secara cekap terhadap aplikasi PUA dan UwS yang agresif. SpyHunter 5 didapati boleh menyekat “Deceptor” dan membolehkan aplikasi yang Diperakui dengan ketepatan 100% iaitu satu pencapaian yang signifikan.

EnigmaSoft Limited ialah sebuah syarikat Ireland milik persendirian yang mempunyai pejabat dan ibu pejabat global di Dublin, Ireland. EnigmaSoft amat dikenali kerana membangun dan mengedarkan aplikasi anti-perisian hasad canggih SpyHunter 5 dan SpyHunter untuk Mac. SpyHunter mengesan dan menghapus perisian hasad, meningkatkan privasi Internet serta menghilangkan ancaman keselamatan – menangani masalah seperti perisian hasad, perisian tebusan, trojan, anti-perisian intip yang berbahaya dan ancaman keselamatan berbahaya lain yang menjejaskan jutaan pengguna komputer PC dan Mac® di laman web. SpyHunter 5 telah memperoleh markah tertinggi dalam ujian perbandingan yang dijalankan oleh makmal ujian pihak ketiga bebas seperti AV-TEST. SpyHunter 5 juga telah diperakui oleh AppEsteem, Checkmark Certified dan TRUSTe.

Berhubung dengan EnigmaSoft di: Twitter | Facebook | LinkedIn | YouTube

Keywords: Computer Software Computer/Electronics High Tech Security Awards Survey, Polls & Research


Steam Anjur Promosi Hebat Sempena Sambutan Halloween – Sah Sehingga 1 November 2019!

Steam kini sedang mengadakan promosi serta tawaran hebat sempena sambutan Halloween! Promosi ini lebih berfokuskan kepada genre permaianan seram. Bagi menjadikannya lebih menarik dan gempak, Steam turut menyoroti halaman jualan meraka dengan beberapa peristiwa Halloween bagi menarik perhatian ramai.

Bagi yang berminat, promosi ini adalah masa terhad dan sah sehingga 1 November ini! Diskaun hebat sehingga 75% ditawarkan sepanjang promosi berlangsung. Antara senarai permainan menarik yang ditawarkan termasuklah : Resident Evil 2 (RM69.50), The Blackout Club (RM40.80), Dying Light (RM25.49), 7 Days To Die (RM14.96) dan banyak lagi! Jangan lepaskan peluang keemasan ini dan layari, Steam untuk lebih info lanjut.


Qualcomm Akan Membekalkan Snapdragon 845 Pada LG G7?!

LG tidak mahu ketinggalan lagi seperti yang terjadi pada peranti LG G6 baru-baru ini yang menggunakan cip pemproses Snapdragon 821, sedangkan banyak pengeluar lain menggunakan Snapdragon 835 pada keluaran flagship mereka. Oleh itu, Qualcomm sedang berbincang dengan pihak LG bagi membekalkan cip pemproses Snapdragon 845 terbaru untuk penggunaan tahun hadapan.

Cip pemproses ini dijangka akan menjimatkan tenaga pada peranti lantas bateri boleh bertahan dengan lebih lama. Memandangkan LG sedang giat membina teknologi VR yang memerlukan keupayaan pemprosesan data yang lebih tinggi, jadi kerjasama ini amat baik buat kedua-dua pihak.


MSI Lancar Komputer Riba Siri RTX20 di Shopee, Harga Bermula Dari RM6299

Bagi peminat permainan video pasti mengenali MSI. Pada CES2019 di Las Vegas, mereka telah mengumumkan bahawa mereka merupakan jenama pertama yang menggunakan kad grafik NVIDIA GeForce RTX.

Siri RTX20 merupakan kad grafik terbaharu bagi peminat tegar permainan video dengan prestasi yang terbaik pada komputer riba.

Terdapat 2 siri komputer riba yang disertakan dengan kad grafik ini iaitu MSI GL63 8SE-098MY yang berharga RM6299 dan MSI GE75 Raider 8SF yang dijual pada harga RM9599.

Justeru, Shopee telah menerima hak pelancaran eksklusif di Malaysia. Pra tempahan bermula dari 29 Januari pada jam 10 malam. Pengguna Shopee akan mendapat patung naga edisi terhad secara percuma berserta rebat sehingga RM200 ketika mereka membeli dari kedai rasmi MSI di Shopee.


Gempar!! Siri Samsung Galaxy S20 Dah Rasmi – Dijual Pada Harga Bermula Dari Kira-Kira RM4127

Di Malaysia, siri Samsung Galaxy S20 boleh di pra-tempah bermula dari 12 Februari jam 5 petang di maxis. [ PRA TEMPAHAN MAXIS ]

Bersempena dengan Samsung Galaxy Unpacked 2020, Samsung telah memperkenalkan beberapa siri peranti dan yang mencuri tumpuan pastinya Siri Samsung Galaxy S20 yang pastinya memberikan prestasi yang terbaik.

Rekaan Samsung Galaxy S20 sangat ekslusif dan tampil dengan skrin yang baik iaitu 6.2″ Quad HD+ Dynamic AMOLED 2X . Ia turut dihadirkan dengan pemproses yang berkuasa iaitu Exynos 990/Snapdragon 865 dan dipadankan dengan RAM yang sangat besar iaitu 8GB /12GB dan storan sebesar 128GB(MicroSD sehingga 1TB). Ia sekaligus memberikan prestasi yang terbaik kepada pengguna. Berikut adalah sepsifikasi penuh peranti ini.

❤ 6.2″ Quad HD+ Dynamic AMOLED 2X
❤ Refresh rate 120HZ
❤ Corning Gorilla Glass 6
❤ HDR10+
❤ Android 10
❤ Exynos 990/Snapdragon 865
❤ Storan: 128GB(MicroSD sehingga 1TB)
❤ RAM: 8GB(LTE) / 12GB(5G) (LPPDR5)
❤ Kamera Utama: 64MP(F2.0) + 12MP(f/1.8) + 12MP(f/2.2)
❤ Kamera hadapan: 10 MP(f/2.2)
❤ 3x Hybrid Optic Zoom / Sehingga 30x Super Resolution Zoom
❤ Rakaman Video 8K
❤ 4000 mAh (Pengecasan Pantas 25W)
❤ Warna: Cosmic Grey, Cloud Blue, Cloud Pink
❤ Harga: $999(Kira-kira RM4127)

Antara yang menjadi sebutan peminat Samsung adalah Samsung Galaxy S20+ turut dilancarkan. Selari dengan keterujaan peminat, ia mempamerkan prestasi yang sangat berkuasa dan hebat.

Spesifikasi tidak banyak berbeza dengan S20. Tampil dengan skrin bersaiz 6.7″ Quad HD+ Dynamic AMOLED 2X memberikan tontonan terbaik kepada pengguna. Pemproses peranti ini juga antara yang sangat bekuasa di pasaran pada ketika ini iaitu Exynos 990/Snapdragon 865.

Ia dipadankan dengan RAM sebesar 8GB/12GB (LPPDR5) dan storan sebesar 128GB/ 256GB / 512GB (MicroSD sehingga 1TB).

Kamera peranti ini juga sangat baik apabila ia dihadirkan dengan 64MP(F2.0) + 12MP(f/1.8) + 12MP(f/2.2) + Depth Vision bagi kamera utama dan 10 MP(f/2.2) bagi kamera belakang. Berikut adalah spesifikasi penuh peranti ini.

❤ Android 10
❤ 6.7″ Quad HD+ Dynamic AMOLED 2X
❤ Exynos 990/Snapdragon 865
❤ Storan: 128GB/ 256GB / 512GB (MicroSD sehingga 1TB)
❤ RAM: 8GB/12GB (LPPDR5)
❤ Kamera Utama: 64MP(F2.0) + 12MP(f/1.8) + 12MP(f/2.2) + Depth Vision
❤ Kamera hadapan: 10 MP(f/2.2)
❤ 120Hz
❤ Rakaman Video 8K
❤ 3x Hybrid Optic Zoom
❤ Sehingga 30x Super Resolution Zoom
❤ 4500mAh(Pengecasan Pantas 25W)
❤ Warna: Cosmic Grey, Cloud Blue, Cosmic Black
❤ Harga: $1199 (Kira-kira RM4954)

Ni adalah model perkasa dalam siri Samsung Galaxy S20 iaitu Galaxy S20 Ultra yang memberikan prestasi terbaik bagi rangkaian ini. Ia tampil dengan skrin yang sangat luas iaitu 6.9″ Quad HD+ Dynamic AMOLED 2X.

Turut dihadirkan dengan pemproses berkuasa Exynos 990/Snapdragon 865 dan disertakan dengan RAM sebesar 12GB/16GB dan storan sebesar  128GB / 256GB / 512GB (MicroSD sehingga 1TB).

Kamera sememangnya hebat apabila ia tampil dengan sistem 4 kamera. Bagi kamera utama ia tampil dengan 108MP(f/1.8) + 48MP(f/3.5) + 12MP(f/2.2) + DepthVision dan 40 MP(f/2.2) bagi kamera hadapan.

❤ 6.9″ Quad HD+ Dynamic AMOLED 2X
❤ Corning Gorilla Glass 6
❤ HDR10+
❤ Android 10
❤ Exynos 990
❤ Storan: 128GB / 256GB / 512GB (MicroSD sehingga 1TB)
❤ RAM: 12GB/16GB
❤ Kamera Utama: 108MP(f/1.8) + 48MP(f/3.5) + 12MP(f/2.2) + DepthVision
❤ Kamera Hadapan: 40 MP(f/2.2)
❤ 10x Hybrid Optic Zoom
❤ Sehingga 100x Super Resolution Zoom
❤ 5000 mAh(Pengecasan Pantas 45W)
❤ Warna: Cosmic Grey, Cosmic Black
❤ Harga: $1399(RM5780)

Menariknya ketika pelancaran tadi, Samsung turut memperkenalkan edisi khas bersempena dengan Olimpik Tokyo 2020.


Video Promosi Siri Huawei Mate 20 – Suara Dari Selebriti Tempatan

Semakin dekat hari perasmian siri Huawei Mate 20 yang mana ditetapkan pada 16 Oktober bertempat di London, Huawei Malaysia turut menyampai video promosi dari selebriti tempatan yang bersedia mengalu-alukan peranti hebat ini.

Siri Mate 20 yang memfokuskan pada cip pemproses Kirin 980 hadir dengan Octa-core yang dibahagikan kepada tiga teras berkonfigurasi 2+2+4, di samping turut dilengkapi dwi-NPU khusus untuk tugasan kecerdasan buatan yang boleh dilaksanakan secara pantas.

Bahkan Kirin 980 juga merupakan cip pemproses berteknologi tinggi yang pertama di dunia terbina berasaskan 7nm, dan ia dikatakan 120% lebih berkuasa berbanding cip Kirin 970.


Penyelesaian IP Pintar Huawei Bantu Perusahaan Bina Infrastruktur ICT Lebih Berdaya Tahan

SINGAPURA, 5 April 2021 /PRNewswire/ — Meneroka tema “Mendepani Cabaran: Rangkaian IP Pintar Pacu Masa Depan Baharu untuk Industri” (“Embracing Changes: Intelligent IP Networks Drive a New Future for the Industry”), Karnival Kelab IP Asia Pasifik Huawei 2021 melabuhkan tirai pada hari Khamis, 1 April. Acara dalam talian selama tiga hari itu mendedahkan sejauh mana penyelesaian komunikasi data mempercepatkan transformasi digital dalam industri-industri, membantu perusahaan membina ketahanan digital dalam kebiasaan baharu. Huawei turut melancarkan penyelesaian Protokol Internet (IP) pintar yang terkini untuk pasaran Asia-Pasifik (APAC). Secara keseluruhan, lebih daripada 2400 pelanggan dan rakan kongsi, pakar industri dan ahli profesional teknikal yang berada di APAC menyertai acara tersebut.

Semasa sesi ucapan dasar, Huawei memfokuskan Penyelesaian CloudCampus berserta produk serta penyelesaian Rangkaian Pusat Data (DCN) dan CloudWAN (Rangkaian Kawasan Luas) yang lain. Pakar-pakar industri yang terkemuka menggariskan bagaimana CloudCampus Huawei menganalisis kesilapan pada peringkat akar umbi bagi menyediakan pertahanan pintar yang berkesan daripada ancaman. Sementara itu, DCN CloudFabric Huawei memacu pusat data menuju era pintar dengan CloudWAN yang turut menyokong langkah ke arah kecerdasan IP.

Kevin Hu, Presiden Barisan Produk Datacom Huawei, membuka prosiding, mengisytiharkan bahawa rangkaian IP pintar kini menjadi asas bagi transformasi digital industri dengan aliran data yang lancar dan mudah untuk menyerlahkan potensi penuh pengagregatan data. Dengan pemecutan perkhidmatan perusahaan, pembawa perkhidmatan melalui IP telah beralih daripada perkhidmatan setempat ke awan. Hasilnya, rangkaian IP harus memberi jaminan pengalaman perkhidmatan dan keandalan perkhidmatan.

Huawei memperkenalkan CloudCampus Solution 2.0, yang berjanji untuk menerajui evolusi rangkaian kampus daripada rangkaian tanpa wayar gigabit pintar ke arah “sambungan pintar semua benda”. Justeru itu, CloudCampus merupakan Platform Rangkaian pintar yang menangani cabaran dunia sebenar perusahaan tradisional dan mempercepatkan transformasi digital. Platform bersepadu membolehkan aplikasi yang pelbagai dengan Antara Muka Pengaturcaraan Aplikasi (API) terbuka untuk integrasi pihak ketiga, membawakan pengalaman kampus yang fleksibel, berkesan kos dan benar-benar pintar. Penyelesaian ini termasuk automasi Perangkaian Tentuan Perisian (SDN) hujung-ke-hujung dengan Penghalaan Segmen melalui IPv6 (SRv6) yang beroperasi sebagai rangkaian tunggal, disokong oleh Operasi dan Penyelenggaraan (O&M) pintar.

Profesor Madya Dr. Vuttipon Tarateeraseth daripada Srinakharinwirot University (SWU) Thailand berkongsi cabaran yang dihadapi oleh institusi terkenal dan bagaimana penyelesaian Huawei membantu menyelesaikan pelbagai masalah utama. Satu cabarannya ialah isu data raya: di sini, pusat data Huawei membantu menurunkan Jumlah Kos Pemilikan (TCO) serta sokongan pembangunan penyelesaian selanjutnya pada masa depan. Di samping itu, universiti berkenaan turut menghadapi pelbagai masalah infrastruktur rangkaian, keselamatan dan tanpa wayar. Pelaksanaan kampus tanpa wayar Huawei membantu universiti menumpukan pengurusan rangkaian, menggunakan teknologi SDN serta menyediakan liputan rangkaian penuh kepada pelajar yang hasilnya dapat meningkatkan kualiti pendidikan mereka.

Huawei turut melancarkan Penyelesaian DCN Hiper-Tertumpu CloudFabric 3.0 yang direka bentuk untuk membina DCN generasi seterusnya yang menampilkan Eternet tak hilang, automasi kitaran hayat penuh dan O&M pintar seluruh rangkaian.

Brandon Wu, Ketua Pegawai Teknologi (CTO) Huawei APAC Enterprise Business Group (EBG), menambah: “Menerusi penambahbaikan dalam Penyelesaian Eternet Tak Hilang Pintar NVMe-melalui-Fabrik (NoF+) Huawei, kehilangan paket sifar untuk DCN telah membuka laluan untuk pengurusan pusat data seragam melalui teknologi tunggal, meningkatkan lebar jalur sebanyak sepuluh kali ganda, dibandingkan dengan Rangkaian Kawasan Storan (SAN) Saluran Gentian. Ini dapat menyerlahkan potensi penuh storan kilat-sepenuhnya dan memberi manfaat kepada pelanggan dengan mengurangkan TCO serta menyokong evolusi jangka panjang.”

Akhir sekali, tatkala Karnival Kelab IP Asia Pasifik Huawei hampir melabuhkan tirainya, Huawei mengumumkan penghala baharu: Siri NetEngine8000 (NE8000). Sementara Penghala Siri NE8000 M direka bentuk untuk akses rangkaian dan lapisan pengagregatan, Siri NE8000 X — yang berasaskan rangkaian teknologi canggih yang utama dalam industri — direka bentuk untuk tulang belakang IP dan rangkaian Saling Hubung Pusat Data (DCI).

Penyelesaian CloudWAN Huawei adalah berasaskan Penghala Khidmat Penuh Siri NetEngine 8000 baharu yang menyokong SRv6 dan penghirisan rangkaian, memungkinkannya untuk membina rangkaian IP seragam yang dapat membawa semua perkhidmatan, menjamin Perjanjian Tahap Perkhidmatan (SLA) yang dibezakan untuk perkhidmatan yang berlainan.

Melalui kolaborasi yang erat, Huawei dan rakan-rakan kongsinya akan terus menyediakan penyelesaian rangkaian IP yang lebih pintar untuk perusahaan bagi mendorong kejayaan dalam era digital.

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu dalam empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawa fungsi digital kepada setiap orang, kediaman dan organisasi demi dunia pintar yang terhubung sepenuhnya.

Portfolio produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka bersama rakan-rakan kongsi ekosistem, kami mencipta nilai yang berkekalan untuk pelanggan kami, berusaha untuk memperkasa orang ramai, memperkaya kehidupan di rumah dan menginspirasikan inovasi dalam semua bentuk dan saiz organisasi-organisasi.

Di Huawei, inovasi memberi tumpuan pada keperluan pelanggan. Kami banyak melabur dalam penyelidikan asas, menumpu pada kejayaan teknologi yang mendorong dunia untuk melangkah maju ke hadapan. Kami mempunyai lebih daripada 194,000 pekerja dan kami beroperasi di lebih 170 negara dan wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya.

Untuk maklumat lanjut, sila kunjungi Huawei secara dalam talian di www.huawei.com atau ikuti kami di:http://www.linkedin.com/company/Huaweihttp://www.twitter.com/Huaweihttp://www.facebook.com/Huaweihttp://www.youtube.com/Huawei.


Edisi Merah Jambu Terhad! Huawei nova 2 Lite, Warna Baharu Cukup Menambat Hati – Hanya RM754

Berikutan kejayaan pelancaran Huawei nova 2 lite pada bulan Mac yang lalu, kini sekali lagi Huawei ingin membawa anda warna yang lebih eksklusif – edisi merah jambu terhad. Pengenalan warna baharu ini akan dirasmikan pada 9 Jun 2018 dan seterusnya di semua kedai pengedar sah Huawei di seluruh negara.

Siri Huawei nova yang lebih mensasar kepada golongan pemuda-pemudi, kini dengan adanya tambahan warna baharu ini sekaligus akan menarik minat golongan wanita yang dalam buntu mencari peranti ideal yang boleh melambangkan keperibadian mereka.

Anda boleh dapatkan Huawei nova 2 Lite hanya pada harga RM754 dengan kadar sifar GST. Sempena Karnival Huawei 2018, pelanggan yang membeli siri nova juga boleh menebus speaker semasa kempen dijalankan. Sama juga bagi kempen Gaya Raya Bersama Huawei, satu beg travel akan diberikan pada tempoh kempen (selagi stok masih ada).


Peneraju pendidikan, upGrad & perintis realiti terimbuh (AR), EyeWay Vision bekerjasama untuk mewujudkan pengalaman pembelajaran AR yang tiada tandingan

~ Langkah bagi menjadikan upGrad dan EyeWay sebagai peneraju yang menggabungkan realiti bercampur untuk meningkatkan pengalaman pembelajaran para pelajar upGrad ~

MUMBAI, India and SAN JOSE, California, 14 April 2021 /PRNewswire/ — upGrad, sebuah syarikat pendidikan tinggi dalam talian yang terbesar di Asia Selatan, serta EyeWay Vision hari ini mengumumkan jalinan kerjasama antara mereka yang meletakkan upGrad sebagai sebuah syarikat teknologi pendidikan India pertama yang menawarkan pengalaman pembelajaran dipacu AR yang dipertingkat. EyeWay Vision Ltd, sebuah syarikat Israel yang membangunkan platform realiti terimbuh yang inovatif dan boleh dipakai, akan menyampaikan realiti terimbuh (AR) imersif yang unik kepada pelajar upGrad.

Pasaran e-pembelajaran global ini dianggarkan bernilai USD144 bilion pada tahun 2019 dan diramalkan akan mencecah USD373.7 bilion menjelang tahun 2026, berdasarkan maklumat daripada firma penyelidikan pasaran, Facts and Factors. Pasaran untuk realiti maya dan terimbuh diramalkan akan mencecah lebih USD67 bilion di seluruh dunia menjelang tahun 2024, menurut firma penganalisis AR/VR, Digi-Capital. upGrad mempunyai lebih satu juta pelajar di lebih 50 buah negara dan telah mencatatkan kadar jangkaan pendapatan tahunan sebanyak USD165 juta untuk tahun fiskal 2021.

“Kerjasama dengan upGrad merupakan peluang terbaik untuk menerapkan teknologi AR EyeWay yang canggih bagi meningkatkan keseluruhan pengalaman pembelajaran yang julung-julung kalinya dicipta serta bersifat imersif dan bebas gangguan, demi memanfaatkan pembelajaran dalam talian bagi mencapai kadar penamatan kursus yang tinggi. AR EyeWay yang unik ini menggunakan teknologi pengesanan mata, unjuran retina secara langsung dan unjuran pemfokusan untuk menghasilkan peningkatan berganda dalam penggunaan visual. Ini dapat mengubah pasaran berbilion dolar seperti teknologi pendidikan apabila pengalaman visual yang sempurna dilihat sebagai ciri yang penting kepada nilai pengguna,” ulas Dr. Nikhil Balram, Ketua Pegawai Eksekutif anak syarikat EyeWay Vision Inc. di Silicon Valley yang ditugaskan untuk membawa produk tersebut ke pasaran. Dr. Balram merupakan seorang pakar AR/VR yang terkenal, mantan ketua paparan di Google dan profesor adjung di Carnegie Mellon University, profesor jemputan di Indian Institute of Technology (IIT) di Gandhinagar, India dan bekas profesor pelawat di University of California, Berkeley.

Syarikat perintis AR Israel tersebut sedang membangunkan produk berasaskan teknologi AR imersif yang canggih, sekali gus mendayakan hiburan, pembelajaran digital, e-dagang dan aplikasi perusahaan yang lain dalam bentuk baharu yang imersif. Kedua-dua EyeWay Vision & & upGrad mempunyai visi yang sama, iaitu untuk mewujudkan pengalaman pembelajaran imersif yang dipertingkatkan dan boleh diakses oleh pelanggan pada bila-bila masa dan di mana-mana sahaja.

Ronnie Screwvala & Phalgun Kompalli, Pengasas Bersama upGrad, menyatakan dalam sebuah pernyataan bersama, “Di upGrad, kami mempercayai penyampaian teknologi terbaik dan terkini untuk meningkatkan pengalaman pembelajaran para pelajar kami. Kerjasama dengan EyeWay Vision merupakan suatu langkah rintis yang sedang kami pertimbangkan dalam membangunkan persekitaran pembelajaran interaktif tiga dimensi yang terimbuh bagi memastikan pelajar sentiasa turut serta. Langkah ini bukan sahaja akan mengubah pasaran teknologi pendidikan secara besar-besaran malah akan menyumbang kepada visi kami untuk menjadikan pendidikan bertaraf dunia sebagai aliran utama.”

Prototaip EyeWay Vision menawarkan rangkaian yang sangat dinamik, dengan julat kecerahan ultra terang daripada 20 ribu nits hingga kehitaman yang sangat rendah iaitu 0.1 nits, membolehkan penggunaan di dalam dan di luar bangunan dalam semua jenis pencahayaan. Ia menawarkan pelbagai rangkaian warna yang sangat luas (Rec 2020), resolusi retina, ruang pemandangan secara semula jadi yang luas dan fokus yang dinamik, menampilkan kandungan digital yang kaya dan semula jadi yang kelihatan benar-benar realistik. Prototaip ini dijangka tersedia pada suku keempat tahun 2021.

Jeremy Bailenson, Profesor VR di Stanford University, Pengarah yang mengasaskan Virtual Human Interaction Lab Stanford dan ahli Lembaga Penasihat EyeWay Vision menjelaskan, “Pandemik telah memberikan kita suatu pengajaran iaitu pembelajaran digital yang berfungsi dan ia akan terus berkekalan. Fasa seterusnya revolusi maya ini adalah untuk memanfaatkan lebih banyak teknologi imersif. Walaupun AR telah menunjukkan bahawa ia bakal menjadi alat yang luar biasa dalam pembelajaran, namun ia masih belum dimanfaatkan sepenuhnya memandangkan batasan yang ada dalam medan pemandangan, kecerahan dan rangkaian warna imej serta resolusi. Eyeway Vision telah mencipta sistem yang luar biasa untuk mengatasi cabaran-cabaran ini dan tiada yang seumpamanya dalam pasaran hari ini. Saya teruja untuk menantikan pembelajaran digital yang lebih imersif dan membantu Eyeway Vision menerajui bidang ini.”

“Penggabungan teknologi AR ke dalam pembelajaran dalam talian merupakan suatu penerapan yang menarik yang mewujudkan pengalaman pembelajaran yang unik dan luar biasa kepada para pelajar yang terlibat dengan pembelajaran digital,” ulas Anthony Rowe, Profesor Siewiorek and Walker Family, iaitu profesor dalam bidang kejuruteraan elektrik dan komputer di Carnegie Mellon University. “Kerjasama EyeWay dan upGrad membuka laluan ke arah pengalaman pembelajaran digital baharu yang mungkin menjadi teknik pembelajaran akan datang untuk pembelajaran dalam talian,” sambung beliau.

Melalui kerjasama ini, upGrad akan memanfaatkan sistem EyeWay tersuai untuk meneroka perkembangan pengalaman pembelajaran dan program dalam talian yang dipertingkatkan AR. Pada peringkat yang lebih tinggi, EyeWay dan upGrad mungkin akan melibatkan rakan kongsi universiti untuk menyertai program perintis. Langkah ini akan menjadikan upGrad sebagai syarikat teknologi pendidikan India nombor satu dan salah sebuah syarikat global yang menggunakan realiti bercampur untuk meningkatkan pengalaman pembelajaran dalam talian para pelajarnya. EyeWay kini sedang membangunkan prototaip pemakaian AR imersif di kepala. Prototaip ini akan digunakan untuk mendayakan pengalaman pembelajaran AR imersif yang akan terus dibangunkan oleh upGrad dan rakan kongsinya.

Tentang upGrad upGrad ialah sebuah syarikat teknologi pendidikan tinggi dalam talian di Asia Selatan yang menawarkan lebih 100 jenis kursus dengan kerjasama universiti global terkemuka seperti Deakin Business School (Australia), Duke CE (AS), Michigan State University (AS), Liverpool Business School (UK), IIT Madras (India), IIM Kozhikode (India) dan banyak lagi. Peneraju teknologi pendidikan antarabangsa ini telah memberi impak kepada lebih 1 juta pelajar berdaftar di lebih 50 buah negara di seluruh dunia.

upGrad menduduki tempat Pertama dalam senarai Top StartupsIndia 2020 LinkedIn. Ini merupakan kali ketiga berturut-turut upGrad ditampilkan dalam senarai Top Startuplist LinkedIn selepas tahun 2018 dan 2019. Ia juga merupakan antara GSV Global EdTech 50 dan telah menduduki tempat ke-50 Terbaik dalam senarai Syarikat Pertumbuhan Tinggi Asia Pasifik FT 2021.

Untuk mengetahui lebih lanjut, sila layari: www.upgrad.com

EyeWay Vision membangunkan sistem realiti terimbuh boleh dipakai yang inovatif dan memberikan pengalaman yang benar-benar imersif pada bila-bila masa, di mana-mana sahaja. EyeWay Vision Ltd. telah ditubuhkan pada tahun 2014 di Israel dan mengumpul dana sebanyak USD46 juta daripada pelabur strategik termasuk Samsung Next, Verizon Ventures, Horizons Ventures, ICONIQ Capital dan OurCrowd. Teknologi proprietari Eyeway dilindungi oleh 17 paten yang telah diterbitkan atau masih belum selesai. Untuk mengetahui lebih lanjut tentang EyeWay Vision, sila layari http://eyeway-vision.com

Keywords: Computer Software Computer/Electronics Education Higher Education Contracts


GAC MOTOR jadi “penghubung industri” untuk kukuhkan kerjasama dua hala Sino-Kuwait

Ulang Tahun ke-50 Hubungan Diplomatik antara China dan Kuwait

GUANGZHOU, China, 3 Februari 2021 /PRNewswire/ — Tanggal 22 Mac 2021, menandakan ulang tahun ke-50 pewujudan hubungan diplomatik antara China dan Kuwait. Kuwait ialah negara pertama di Negara-negara Teluk Arab yang menjalin hubungan diplomatik bersama China. Sejak memulakan hubungan diplomatik pada tahun 1971, hubungan dua hala antara kedua-dua negara terus berkembang menjadi salah satu kerjasama yang saling mempercayai dan tulus.

Demi membina jalinan persahabatan dua hala yang lebih baik, menggalakkan kerjasama yang saling menguntungkan antara China dan Kuwait, lebih banyak syarikat Cina memilih untuk “menuju ke persada global”. Menjadi peneraju dan perintis dalam industri automobil China, GAC MOTOR menetapkan penanda aras untuk memimpin transformasi dan menaik taraf perusahaan automobil Cina dengan laluan pembangunannya yang unik.

GAC MOTOR menembusi pasaran Kuwait pada tahun 2013 dan menubuhkan bilik pameran GAC Kuwait. Melalui usaha yang berterusan, GAC MOTOR berkembang beransur-ansur menjadi salah satu jenama Cina yang paling popular dalam kalangan pengguna di Timur Tengah.

Hubungan antara GAC MOTOR dan rakan kongsi Kuwait Mutawa Alkazi Company “MAC” bermula pada Oktober 2012. Pada Jun 2013, MAC secara rasmi menjadi wakil penjual sah yang pertama bagi GAC Group di luar negara; sejak itu, hubungan kerjasama jangka panjang dan stabil telah terjalin.

Melalui usaha bersama selama lapan tahun bersama pengedar Kuwait, GAC MOTOR mendapat maklum balas pasaran yang baik dan menjadi salah satu jenama Cina yang paling popular dalam kalangan pengguna di Timur Tengah menerusi kualiti produk, saluran jualan dan perkhidmatan selepas jualan yang cemerlang.

GAC MOTOR terus meningkatkan kehadiran jenamanya di Kuwait menerusi reputasinya terhadap kualiti yang tinggi. Dengan konfigurasi keselamatan automotif yang dipertingkat, prestasi ruang yang unggul serta kekuatan teknologi pintar, GAC MOTOR menyediakan pilihan pengangkutan yang pelbagai untuk pengguna tempatan. Ketika ini, GAC MOTOR Kuwait mempunyai 9 model yang dijual. Kemunculan GAC MOTOR dalam pasaran Kuwait bukan sahaja membantu jenama-jenama automobil Cina berkembang ke luar negara, malah ia turut menggalakkan pembangunan industri automobil Kuwait, mencapai faedah bersama dan hasil yang saling menguntungkan antara kedua-dua negara.

Dengan pengukuhan perkongsian strategik yang berterusan antara China dan Kuwait, kerjasama dua hala dilihat memasuki “tahap yang mengujakan”. Ini merupakan tempoh peluang strategik yang tidak harus dilepaskan oleh perusahaan Cina. GAC MOTOR akan turut mempercepatkan langkahnya untuk meningkatkan daya saing jenamanya dalam pasaran global, seraya membantu kerjasama ekonomi Sino-Kuwait meraih pencapaian baharu.

Keywords: Auto Banking/Financial Service Computer/Electronics Retail Transportation Future Events


Casio Malaysia Lancar Kamera Aksi Lasak dan Kamera Digital Selfie Terbaru

Casio Malaysia Sdn. Bhd. telah melancarkan dua produk terbarunya untuk pasaran tempatan dengan kemunculan model Casio EX-FR200 dan juga EX-ZR5000. Kedua-dua peranti terbaru dari Casio ini sudah boleh didapati melalui pengedar sah iaitu Marco Heritage (M) Sdn. Bhd. di seluruh negara pada penghujung bulan Oktober ini. Casio EX-FR200 yang merupakan kamera aksi lasak ini boleh dimiliki pada harga RM2,399 dan Casio EX-ZR5000 pula dijual pada harga RM1,949.

Casio EX-FR200 merupakan model terbaru yang diperkenalkan untuk pasaran tempatan selepas populariti dan sambutan yang diperolehi dari model kamera aksi lasak sebelum ini iaitu EX-FR100. Berbeza dengan model sebelum ini, EX-FR200 menyokong hasil gambar dengan efek kubah atau lebih dikenali sebagai Dome View Mode yang sangat luas iaitu mencecah 180 darjah. Lebih menariknya, kamera ini juga turut menyokong pengambilan gambar serta rakaman video Panorama melintang sehingga 360 darjah, dan juga gambar serta video Super Wide Angle dengan pepenjuru sehingga 208 darjah.

Pengambilan gambar dalam mod Dome View boleh terus dihantar ke smartphone dengan bantuan aplikasi EXILIM Album. Bahkan EX-FR200 ini juga boleh digabungkan dengan EX-FR100 atau EX-FR100CA, untuk mendapatkan perspektif gambar atau video yang lebih menarik secara serentak dengan hanya menggunakan satu alat kawalan sahaja.

Dengan setiap pembelian Casio EX-FR200 yang berharga RM2,399, ia turut ditawarkan dengan kit Selfie, kad memori 16GB, beg kalis air 10L dan juga adapter kamera aksi secara percuma, selagi stok masih ada. Selain itu, ia juga turut ditawarkan dengan jaminan waranti untuk tempoh 18 bulan.

Selain kamera aksi lasak, Casio Malaysia turut melancarkan kamera digital yang dikhususkan untuk penggemar Selfie dengan kehadiran model EX-ZR5000 yang tersedia dalam empat warna pilihan iaitu merah jambu, hijau, hitam dan juga putih. Sokongan lensa Super Wide Angle berukuran 19mm ini sememangnya sangat sesuai untuk penggemar selfie yang juga mahu mengabadikan pemandangan indah ketika pergi bercuti.

Pengambilan gambar dengan mod Wide View Photo juga terasa lebih istimewa kerana ia secara automatik menghasilkan efek animasi yang mana gambar yang dizum akan dipaparkan dalam paparan lebih luas, sekaligus memberikan satu sentuhan yang lebih menarik untuk dikongsikan ke laman sosial.

Sokongan mod Make-up juga kini telah dipertingkatkan keupayaannya bagi memastikan ton warna serta kulit akan kelihatan jauh lebih sempurna tidak kira dalam sama ada di dalam apa jua persekitaran berbeza. Bahkan aplikasi EXILIM Connect juga berupaya memastikan setiap gambar yang diambil akan terus dihantar ke smartphone bagi memudahkan anda untuk terus berkongsi gambar tersebut ke laman sosial.


Reviu Eksklusif: Berbaloi Sangatkah Peranti Gaming Semahal ROG Mothership Ini? Korang Rasa?

Bosan kalau main game asyik lag sahaja kan? sampai kacau pengalaman gaming korang. Korang chill, korang rileks, sebab peranti raksasa daripada Republic Of Gamers ini pasti buat mata korang terbeliak!!! ROG Mothership. Bagus sangat ker? Hebat sangat ker? Sampai harga boleh beli kereta? Jom try tengok nih!!!

Sebelum korang nak tengok kehebatan komputer berspesifikasi raksasa ni, korang try tengok dulu apa yang terhadir bagi komputer gaming nih!!

Rupa paras komputer riba ini bukan seperti komputer riba gaming yang biasa. Sangat rare tau!!! Hebatnya komputer ini apabila papan kekunci dan komputer ini boleh di tanggalkan . Angle juga boleh dilaraskan.

Disebabkan ia boleh ditanggalkan, ia memberikan paparan yang lebih luas dan ‘feel’ yang berbeza’. Korang tak percaya? korang tengok la sendiri rupa paras ROG Mothership ini!!

Korang nak tahu kan kenapa peranti ini agak mahal? Disebabkan ia tampil dengan spesfikasi dalaman yang memang power giler!!! Peranti ini tampik dengan kad grafik yang hebat giler iaitu GeForce RTX 2080 yang boleh mencapai sehingga 1880 MHz pada 200W. Ia turut didpadankan dengan 8GB of GDDR6 VRAM yang mampu clocked pada 7200MHz.

Bukan itu jer tau!!! Ia turut dihadirkan dengan pemproses yang awesome giler iaitu Intel Core i9 generasi ke-9. Jadi tidak hairanlah ketika kami mencuba bermain game menggunakan peranti ini, tiada sebarang lag malahan grafik yang terhasil memang terbaik. Boleh dikatakan antara yang terbaik di pasaran pada ketika ini!

Tak percaya lagi? Kami cuba test peranti ini menggunakan Userbenchmark dan Crystaldisk benchmark bagi mengukur keupayaan peranti ini. Berikut adalah hasilnya:

Daripada keputusan tersebut menunjukkan ia berada pada tahap yang terbaik!! Dah terbukti kan.

Nak lagi puas, ROG Mothership ini hadir dengan paparan yang memang WOWERS giler iaitu bersaiz 17.3″ yang mana ia dihadirkan dengan 4K UHD. Kadar segar semula 144Hz dan 3ms response time. Jadi paparan memang tak boleh nak cakap apa dah. Memang puas giler!

Tak lengkap kalau nak main game tapi tak ada sistem bunyi yang best!! Korang tak perlu risau sebab ROG Mothership ini memang terbaiklah sistem bunyi dia sebab ia dikuasakan dengan premium ESS® Sabre HiFi DAC.

Dihadirkan dengan 7.1 Channel virtual surround sound yang hadir dariapada 4W quad front speaker yang memberikan 200% bunyi yang lebih kuat. Boleh terpelanting kalau dengan nih! Meh tengok hasil bunyi daripada ROG Mothership ni!

Disebabkan papan kekuncinya boleh dicabut, ROG Mothership ini mampi berdiri gah bagi memberikan aliran udara yang lebih baik. Ia mampu mengurangkan suhu sehingga 14°C dan liquid metal membawa penyejukkan CPU ke tahap yang baharu. So korang tak ada masalah peranti cepat panas disebabkan bermain terlalu lama.

Kepuasan sebenarnya tidak terhenti disitu. korang boleh menambahkan lagi keseronokan bermain game menerusi aksesori yang boleh dipadankan pada ROG mothership ini. Aksesori ini pastinya boleh memudahkan kawalan dan memberi kepuasan bermain.

Dengan semua ciri hebat daripada ROG Mothership ini, tak dapat dinafikan korang memang akan puas bermain game menggunakan peranti ini. Sampai tak ingat dunia la kalau main.

Sememangnya ROG Mothersip ini luar biasa. Spesifikasi dalaman dan keunikkan reka bentu kboleh membuatkan korang tak lena tidur untuk bermain game menggunakan peranti ini. Pastinya korang akan puas!!! Sekiranya korang memiliki bajet yang besar untuk bermain game, ini adalah pilihan untuk anda!!!


IFA 2017 : Sony Tampilkan Kamera Tahan Lasak RX0

Tidak perlu disangkal mengenai kualiti dan prestasi kamera dari Sony. Kali ini mereka menunjukkan kebolehan yang sedia ada dengan mempersembahkan kamera video untuk kegunaan lasak yang dinamakan RX0. Kerangka kecil dan kompak kalis air ini membolehkan pengguna membawanya ke mana sahaja yang kamera lain tidak mampu lakukan.

Sony juga memuatkan sensor yang beprestasi tinggi dengan sensor 15.3 Megapiksel Exmor RS CMOS bersama pemproses berteknologi BIONZ X. Lensa sudut lebar ZEISS Tessar T 24mm F4 ini pula dapat menghasilkan rakaman berkualiti tinggi berbentuk RAW, JPEG dan semua jenis bentuk format video. Fungsi shutter 1/32000 saat berkebolehan merakam imej serta objek yang bergerak pantas dengan baik sekali.

Kamera ini juga boleh ditenggelamkan ke dalam air sehingga 10 meter dan ciri kalis gegaran pula membolehkan ia dijatuhkan pada ketinggian dua meter. Oleh itu, pengguna kini tiada halangan untuk menggunakannya di persekitaran yang berpasir, kotor mahpun dalam keadaan hujan lebat. Tetapi jika kerangkan luaran tambahan dipasang, Sony mengatakan RX0 ini mampu bertahan dengan lebih lasak lagi.

Selain daripada itu, ciri yang ada pada RX0 ialah ia boleh digunakan sebagai kamera tambahan yang menyokong kamera utama untuk merakam video dari sudut yang berbeza. Tambahan lagi, rakaman gerak perlahan juga boleh diambil sehingga 1000fps selain menyokong rakaman berkualiti 4K.

Sementara itu, harga Sony RX0 dan aksesori tambahan masih belum diumumkan namun, ia akan berada di pasaran Malaysia pada bulan Oktober kelak.


Tinjauan FICO: 74% Bank Malaysia Percaya AI Akan Hentikan Lebih Banyak Pengubahan Wang Haram

26 peratus kini mengalami susah payah ketara mengubah suai sistem pematuhan pencegahan pengubahan wang haram (AML) berdasarkan peraturan sedia ada mereka

KUALA LUMPUR, Malaysia, 25 Ogos 2020 /PRNewswire/ —

Satu tinjauan terkini oleh firma perisian analitik global FICO telah mendedahkan bahawa meskipun 74 peratus bank Malaysia percaya bahawa AI akan mengukuhkan usaha pencegahan pengubahan wang haram, banyak bank yang masih tidak pasti bagaimana untuk mengendalikan teknologi canggih.

Sebaliknya, apabila ditanyakan mengenai keberkesanan teknologi berdasarkan peraturan yang lebih lama, 87 peratus bank Malaysia berkata mereka masih percaya dengan kebolehan sistem AML ini, biarpun 26 peratus berkata mereka mengalami kesukaran yang signifikan untuk mengubah suai sistem berkenaan.

“Sistem pematuhan berdasarkan peraturan terus menjadi tenaga penggerak untuk bank-bank di Asia Pasifik apabila memerangi jenayah kewangan,” kata Timothy Choon, Ketua Bahagian Jenayah Kewangan FICO di Asia Pasifik. “Walau bagaimanapun, beberapa pengambil guna awal mula menerima dunia AI yang baharu dan menyedari bahawa sistem berdasarkan peraturan berusia sedekad tidak dapat menyaingi ancaman sofistikated dengan sendiri.

“Faktor utama adalah mengendalikan teknologi AI yang canggih dan menjadikannya dapat berfungsi secara berdampingan dengan sistem berdasarkan peraturan. Bahkan, 20 peratus responden menyatakan teknologi ini sebagai halangan utama mereka dalam memenuhi sasaran pengurangan risiko jenayah kewangan.”

Tinjauan ini menunjukkan bahawa cabaran utama untuk penyelesaian pematuhan AML sedia ada di seluruh rantau ini ialah: kebolehan untuk memenuhi jenis risiko pematuhan baharu dalam saluran dan produk; kapasiti untuk menyediakan penyelesaian pematuhan bersepadu hujung-ke-hujung; dan kemudahan untuk mengemas kini perubahan peraturan dengan pantas.

Di seluruh Asia pasifik, bank-bank multinasional yang lebih besar lebih berkemungkinan menggunakan penyelesaian vendor untuk AML, manakala penggunaan sistem dalaman adalah lebih lazim dengan bank-bank domestik.

Salah satu penunjuk utama yang memacu perubahan dalam strategi jenayah kewangan ialah pengalaman pelanggan. Lebih dua-dalam-lima responden menyenaraikan penunjuk ini bagi pertimbangan utama mereka dengan 17 peratus bank Asia Pasifik memetiknya sebagai faktor utama di sebalik pendekatan semasa dan akan datang.

“Kami dapat melihat bahawa menangani keperluan pematuhan peraturan yang bersaing dan pengalaman pelanggan kekal menjadi tindakan pengimbangan untuk kebanyakan institusi,” kata Choon. “Bank-bank dicabar oleh keperluan untuk lebih banyak maklumat bagi menangani kadar amaran yang tinggi daripada sistem yang tidak berkesan dan dalam masa yang sama tidak menyusahkan pelanggan dengan soalan-soalan usaha wajar yang tidak henti-henti.”

Pertimbangan tambahan disenaraikan di tempat kedua dan ketiga oleh bank-bank termasuk, kemusnahan reputasi dan kerugian kewangan secara langsung. Apabila melibatkan cabaran jenayah kewangan hampir separuh responden memetik kepantasan bertindak balas terhadap ancaman baharu, manakala sepertiga percaya mencapai pengesanan yang tepat kekal menjadi ujian yang signifikan.

Penyelesaian pematuhan komprehensif FICO menggabungkan teknik-teknik pembelajaran mesin termaju yang direka bentuk untuk menangani cabaran ini dengan meningkatkan ketepatan pengesanan dengan signifikan melalui model-model analitik termaju berpaten seperti Salah Jajaran Kelompok Lunak (Soft Clustering Misalignment) dan Skor Ancaman (Threat Score) yang dapat membantu institusi-institusi kewangan mengendalikan AI dalam strategi pematuhan sedia ada mereka.

Sebilangan besar bank (93%) bank di seluruh Asia Pasifik berkemungkinan untuk meneruskan perbelanjaan teknologi mereka sama ada dengan menaik taraf atau meningkatkan sistem pematuhan mereka. Walau bagaimanapun, di pusat kewangan serantau utama di Singapura dan Hong Kong hanya dua pertiga daripada responden menyatakan bahawa bank-bank mereka berkemungkinan untuk memulakan pelaburan baharu dalam teknologi pematuhan, boleh jadi ekoran perbelanjaan mereka yang lebih ketara dalam bidang ini sejak beberapa tahun kebelakangan ini.

Di Malaysia, 91 peratus bank berkata mereka akan terus melabur dalam pematuhan pada tahun akan datang manakala 30 peratus merancang untuk meningkatkan dengan ketara pelaburan ini pada tahun 2021.

Tahap pelaburan keseluruhan dalam teknologi pematuhan oleh bank-bank di Asia Pasifik dijangka meningkat pada tahun 2021. 49 peratus responden berkata belanjawan akan meningkat, dengan tambahan 34 peratus menjangkakan peningkatan yang ketara. Menariknya, bank-bank asing lebih cenderung ke arah perbelanjaan baharu berbanding dengan rakan-rakan sejawat domestik. Indonesia, Australia, Thailand dan Filipina merupakan pasaran yang menyatakan mereka akan melabur paling banyak pada tahun 2021.

“Tinjauan ini, yang dijalankan pada bulan Mei, menunjukkan bahawa walaupun dalam keadaan kemerosotan ekonomi baru-baru ini yang dicetuskan oleh pandemik ini, bank-bank tetap komited terhadap perbelanjaan bersasaran yang meningkatkan pertahanan pematuhan AML mereka,” kata Choon. “Terdapat peningkatan kesediaan untuk melihat pematuhan dan penipuan sebagai risiko jenayah kewangan biasa – penipu lebih berkemungkinan untuk mengubah wang haram dan sebaliknya.”

“Penumpuan ini merupakan satu trend global. Bank-bank di AS dan UK sedang dalam usaha untuk mengintegrasikan sepenuhnya fungsi-fungsi pematuhan dan penipuan mereka, menyatukan pasukan, pemimpin dan teknologi. Kami percaya bahawa bank-bank di Asia Pasifik menumpukan perhatian pada pasaran ini untuk melihat apa yang akan berfungsi, dengan rancangan untuk diikuti dengan pantas dalam 24-36 bulan akan datang.”

Tinjauan Pematuhan AML Bersepadu FICO dihasilkan pada Mei 2020 menggunakan tinjauan kuantitatif secara dalam talian melibatkan 256 eksekutif kanan daripada bank-bank merentas sebelas buah negara yang dijalankan bagi pihak FICO oleh sebuah syarikat penyelidikan bebas. Negara-negara yang disoal selidik ialah Australia, Hong Kong, Indonesia, Malaysia, New Zealand, Filipina, Singapura, Korea Selatan, Taiwan, Thailand dan Vietnam.

FICO (NYSE: FICO) memperkasa keputusan yang dapat membantu orang ramai dan perniagaan di seluruh dunia berkembang maju. Diasaskan pada tahun 1956 dan berpangkalan di Silicon Valley, syarikat ini merupakan pelopor bagi penggunaan analitik prediktif dan sains data untuk menambah baik keputusan operasi. FICO memegang lebih 195 paten AS dan luar negara untuk teknologi-teknologi yang meningkatkan keuntungan, kepuasan pelanggan dan pertumbuhan untuk perniagaan dalam industri perkhidmatan kewangan, pengilangan, telekomunikasi, rawatan kesihatan, peruncitan dan banyak lagi industri lain. Dengan menggunakaan penyelesaian FICO, perniagaan-perniagaan di lebih 100 negara dapat melakukan segala-galanya bermula dengan melindungi 2.6 bilion kad bayaran daripada penipuan, kepada membantu orang ramai memperoleh kredit, bagi memastikan berjuta-juta kapal terbang dan kereta sewa berada di tempat yang betul, tepat pada masanya.

Sertai perbualan di Twitter melalui @FICOnews_APAC.

FICO ialah tanda dagangan berdaftar Fair Isaac Corporation di AS dan negara-negara lain.

Keywords: Banking/Financial Service Computer/Electronics Economic news, trends, analysis Survey, Polls & Research Financial Technology


HUAWEI CLOUD: Perangi COVID-19 dengan Teknologi

SHENZHEN, China, 6 April 2020 /PRNewswire/ — Hari ini HUAWEI CLOUD mengumumkan bahawa mereka melancarkan pelan tindakan global untuk membantu pelanggan di seluruh dunia memerangi COVID-19 dengan perkhidmatan awan dan AI. Sebagai sebahagian daripada pelan tindakan antarabangsa terhadap coronavirus ini, HUAWEI CLOUD akan menyediakan perkhidmatan AI dan awan secara percuma serta akan merekrut rakan-rakan kongsi di seluruh dunia bagi bersama-sama membantu memerangi pandemik ini.

Deng Tao, Presiden Pasaran Global HUAWEI CLOUD berkata, “HUAWEI CLOUD telahpun bekerjasama dengan rakan-rakan kongsi di China untuk menggunakan teknologi yang inovatif seperti awan dan AI bagi memerangi pandemik ini dan telah mengumpul pengalaman praktikal menerusi analisis imbasan CT terbantu AI, penemuan ubat-ubatan, pendidikan dalam talian dan teknologi telekerja. Kini, kami melancarkan pelan tindakan antarabangsa ini untuk berkongsi pengalaman praktikal kami ke pasaran antarabangsa. Kami akan berusaha sedaya upaya untuk memanfaatkan teknologi bagi membantu pelanggan kami di seluruh dunia untuk mengatasi cabaran yang dihadapi sewaktu berlakunya krisis ini.”

Dalam domain penjagaan kesihatan, HUAWEI CLOUD menyediakan EIHealth secara percuma, termasuk perkhidmatan seperti pengesanan genom virus, penyaringan in silico ubat Antivirus dan perkhidmatan pemeriksaan pesakit CT terbantu AI. Dalam sektor pendidikan, HUAWEI CLOUD bekerjasama dengan rakan-rakan kongsi untuk menyediakan perkhidmatan pendidikan dalam talian kepada sekolah-sekolah dan institusi-institusi pendidikan yang lain. Mereka turut membantu perusahaan memindahkan perniagaan ke infrastruktur awan bagi memastikan operasi yang berterusan semasa pandemik ini masih berlarutan. HUAWEI CLOUD kini menyediakan 1,500 jam sumber awan percuma kepada setiap pengguna yang baru berdaftar, lengkap dengan sokongan profesional 24/7 di laman sesawang HUAWEI CLOUD (antarabangsa).

HUAWEI CLOUD juga telah melancarkan Program Rakan Kongsi Anti-COVID-19, satu program yang memberi tumpuan pada lima senario utama; pejabat jarak jauh, sokongan AI, bantuan perusahaan, penjagaan kesihatan pintar dan pendidikan dalam talian. Rakan-rakan kongsi yang mengambil bahagian dalam program ini bukan sahaja dapat memperoleh sokongan perniagaan, teknologi dan pasaran yang komprehensif, tetapi juga akan berpeluang untuk mendapat sumber awan secara percuma yang bernilai sehingga USD $30,000.

Bagi menyertai Pelan Tindakan Global untuk Memerangi COVID-19, hubungi kami di antivirus1@huawei.com.

Untuk maklumat lanjut, sila kunjungi: https://activity.huaweicloud.com/intl/en-us/fight-covid-19.html

Keywords:  Computer Networks Computer/Electronics Telecommunications New products/services


Tawaran Istimewa Flash Malaysia Sempena Jualan Black Friday Dan Cyber Monday

Selaras dengan Kempen Online Revolution Lazada Malaysia, Flash Malaysia melancarkan satu tawaran eksklusif bersempena jualan Black Friday & Cyber Monday di Lazada. Pelanggan boleh menjimatkan sehingga RM124 apabila mereka membeli peranti Flash Plus 2 secara online bermula esok (25 haribulan) sehingga 28 November 2016.

Antara ciri-ciri unik Flash Plus 2 adalah teknologi pengecasan pantas, pengimbas cap jari dan audio HiFi, di samping itu ia dikuasakan pemproses Helio P10, skrin 5.5 inci dan sistem operasi Android Marshmallow. Flash Plus 2 membolehkan pengguna mengalami ciri-ciri premium pada harga berpatutan.

Anda mempunyai pilihan di antara dua warna – Luna Silver & Venus Gold, ia juga dilengkapi dengan 2 kapasiti RAM yang berbeza. Sempena jualan Black Friday dan Cyber Monday, model dengan 2GB RAM, 16GB ROM kini dijual pada RM479 (sebelum ini pada RM599), manakala 3GB RAM, 32GB ROM dijual pada harga RM605 (sebelum ini RM729).

Pastikan anda layari Lazada bermula esok sehingga 28 November dan cari “Flash Plus 2” pada bar carian untuk mendapatkan peranti ini pada harga istimewa.


Reviu Eksklusif: Xiaomi Redmi Note 3, Kemunculan Sulung Redmi Binaan Besi

Redmi merupakan siri model utama bagi jenama Xiaomi, ia menggabungkan elemen reka bentuk yang cantik dan prestasi terbaik pada harga yang sangat kompetitif. Xiaomi diangkat sebagai salah satu syarikat yang berjaya menawarkan smartphone berprestasi tinggi pada harga bajet.

Setelah agak menyepi pada penghujung tahun lalu, kini Xiaomi Malaysia mengumumkan pelancaran ahli keluarga terbaru siri Redmi. Dikenali sebagai Redmi Note 3, peranti ini memperlihatkan usaha dari Xiaomi dalam menambah baik produk mereka dari segenap segi. Ikuti ulasan editor untuk mengetahui dengan lebih mendalam tentang Redmi Note 3.

Redmi Note 3 merupakan peranti pertama dari siri Redmi yang dibina menggunakan rangka besi, lantas memberikan ini keteguhan binaan yang lebih baik dari model terdahulu selain memberikan sentuhan premium kepada peranti. Rangka besi ini juga mempunyai lengkungan pada sisinya yang memberikan rasa selesa ketika dipegang walaupun ia mempunyai skrin sebesar 5.5 inci.

Sebaik sahaja peranti ini dikeluarkan dari kotak, anda boleh merasai kualiti binaan rangka besi yang baik dan kemasan matte pada keseluruhan peranti adalah satu langkah yang sangat bijak dari Xiaomi kerana kemasan jenis ini tidak meninggalkan kesan cap jari dan kotoran, malah ia juga mudah dibersihkan berbanding kemasan lain.

Panel belakang Redmi Note 3 pula mempunyai 3 komponen utama iaitu pengesan cap jari, kamera dan juga speaker. Jika diperhatikan dengan teliti, kamera dan pengesan cap jari mempunyai diameter yang sama dan diletakkan pada posisi yang simetri antara lampu flash. Selain itu juga komponen pada bahagian belakang juga berada pada satu garisan selari, ini jelas menunjukkan Xiaomi memberikan lebih perincian dan perhatian di dalam reka bentuk Redmi Note 3 walaupun mereka mempunyai visi dan misi untuk menghasilkan peranti spesifikasi tinggi yang mesra ekonomi.

Walaupun dijual pada harga RM 749 dan RM 849, Xiaomi masih mampu menawarkan fungsi pengesan cap jari pada Redmi Note 3. Fungsi tersebut yang selalunya hadir bersama peranti pada kelas harga yang lebih tinggi telah membuktikan bahawa pengeluar sebenarnya mampu menawarkan ciri dan fungsi yang lebih baik pada pengguna pada harga yang mesra ekonomi.

Setelah selesai mengimbas dan memasukkan data cap jari pada peranti ini, tiba masanya untuk editor melihat sama ada peranti ini mampu berfungsi seperti yang diceritakan Louis Shue. Editor menggunakan iPhone 6S sebagai perbandingan prestasi pengesan cap jari, dan hasil perbandingan yang editor boleh simpulkan adalah pengesan cap jari Redmi Note 3 adalah setanding dengan iPhone 6S. Ia mampu mengesan cap jari dan unlock peranti dengan pantas, di samping itu anda tidak perlu menekan bahagian pengesan untuk unlock peranti seperti yang anda lakukan pada kebanyakan model lain.

Redmi Note 3 dilengkapi sistem Android Lollipop 5.1.1 yang diberikan sentuhan antaramuka MIUI 7 oleh Xiaomi. Pada pendapat editor versi MIUI ini adalah lebih kemas dan sedap dipandang berbanding versi terdahulu. Ia masih lagi mengekalkan sistem antaramuka selapis di mana tiada fungsi app drawer ditawarkan.

Paparan notifikasi juga tampak lebih kemas dengan aturan dan susunan ikon yang tidak terlalu padat. Selain itu anda juga boleh menetapkan efek pada homescreen dan mendapatkan pelbagai tema yang boleh dimuat turun.

2.Kemudian sentuh online untuk melihat pilihan tema yang disediakan. Anda boleh menetapkan tema selepas anda selesai muat turun.

*Editor menetapkan tema Marshmallow Nightshade yang editor rasakan sangat kemas, bersih serta mempunyai persamaan dengan sistem operasi Android Marshmallow.

Kamera utama Redmi Note 3 hadir dengan sensor 16 megapiksel dengan bukaan aperture f/2.0, berdasarkan hasil gambar ditunjukkan kamera peranti ini dapat menghasilkan kualiti imej yang baik apabila berada di kawasan yang mempunyai pencahayaan yang mencukupi.

Penghasilan tona warna juga memuaskan dengan gambar tampak natural dan asli, namun ianya bergantung kepada citarasa individu kerana sesetengah orang lebih gemarkan warna yang lebih saturated dan menonjol. Kekurangan kamera peranti ini adalah butiran dan kualiti yang rendah apabila anda membesarkan imej atau crop objek dalam fokus.

Kanak-kanak adalah golongan yang penuh dengan rasa ingin tahu dan tidak sedar akan tindakan mereka, ketika menggunakan peranti anda, si kecil mungkin secara tidak sengaja menggunakan butiran kewangan anda untuk membeli permainan video di Play Store atau mungkin menggangu kerja yang telah disimpan di dalam peranti. Jadi untuk meminimakan kejadian ini dari berlaku, aktifkan fungsi Child Mode untuk memberikan akses terhad kepada si kecil, lantas menyelamatkan anda dari kerugian kelak.

Gelombang cahaya biru dari paparan skrin merencatkan pembentukan melatonin yang merupakan hormon yang menyediakan badan kita untuk tidur, oleh itu penggunaan peranti pada waktu malam terutamanya sebelum tidur mempunyai impak yang negatif kepada kitaran tidur kita. Namun sekiranya anda masih mahu menggunakan peranti pada waktu malam atau sejurus sebelum tidur, anda bolehlah mengaktifkan fungsi Reading Mode yang berfungsi menapis gelombang cahaya biru.

Redmi Note 3 menawarkan pilihan kepada anda untuk menyahaktif sistem animasi, ia sekaligus akan mengurangkan penggunaan kuasa dan meringankan beban proses pada CPU. Sekiranya anda ingin mengaktifkan fungsi ini, berikut adalah caranya.

Prestasi merupakan aspek terpenting pada pengguna, sebuah peranti yang bagus seharusnya mempunyai sistem dan fungsi yang stabil untuk memberikan pengguna pengalaman digital yang baik dan lancar. Jadi mari kita lihat skor benchmark yang mampu dicapai Redmi Note 3.

Redmi Note 3 berada di kalangan 15 peranti yang mencatatkan skor terbaik, berada satu tangga di belakang Sony Xperia Z5. Berdasarkan skor dan ranking tersebut anda tidak perlu risau dan ragu tentang kemampuan peranti ini bekerja dan menjalankan fungsi yang anda perlukan.

Setelah menggunakan secara intensif Redmi Note 3, editor rasakan ianya merupakan satu peranti yang cukup solid dan berbaloi untuk dibeli, tambahan pula ianya dijual pada kelas harga bawah RM 1000 yang jelas akan menarik minat kebanyakan pengguna yang inginkan peranti mesra ekonomi. Pada harga tersebut anda dapat memiliki sebuah peranti yang dibina menggunakan rangka besi serta lengkap dengan fungsi pengesan cap jari yang pantas.

Namun Redmi Note 3 tidak terlepas dari beberapa kekurangan, antaranya adalah kualiti kamera yang hanya pada tahap memuaskan sahaja, selain itu kamera hadapannya tidak mempunyai fungsi flash dari skrin, pada pendapat editor sepatutnya ia disertakan sekali memandangkan majoriti model terbaru hadir dengan fungsi tersebut. Bergantung pada citarasa dan bajet anda, sekiranya anda ingin mencari sebuah peranti pada kelas harga bawah RM 1000, Redmi Note 3 adalah antara calon terbaik.


WhatsApp Pada BlackBerry Kini Dilanjutkan Sehingga Akhir Tahun Ini

Kembali pada tahun lepas, WhatsApp telah mengumumkan bahawa mereka akan menghentikan sokongan aplikasinya pada BlackBerry pada akhir tahun 2016. Seterusnya tarikh itu dilanjutkan sehingga hujung bulan ini iaitu 30 Jun 2017.

Terkini, syarikat milik Facebook ini telah mengesahkan bahawa sokongan aplikasi tersebut boleh digunakan sehingga 31 Disember 2017 ini. Pada masa yang sama, WhatsApp pada BlackBerry juga mendapat kemas kini terbaru dengan notis pemberitahuan tarikh akhir yang boleh digunakan.

Selain peranti BlackBerry, sokongan untuk Nokia S40 juga dilanjutkan sehingga hujung tahun ini manakala sokongan pada peranti Nokia S60 akan ditamatkan pada 30 Jun ini.


Hands-on!! OPPO F7, Peranti Berskrin Penuh 6.23 Inci Dengan Nisbah 19:9

HARGA JUALAN : (4GB) RM1,399 /
(6GB) RM1,699

OPPO Malaysia baru-baru ini telah melancarkan telefon pintar selfie terbaru yang diberi nama OPPO F7. Jika anda masih ingat, sebelum ini OPPO juga pernah memperkenalkan model F5 di pasaran yang merupakan model pertama hadir dengan paparan skrin hampir penuh. Sepertimana model sebelum ini, OPPO F7 menampilkan paparan skrin berukuran 6.23 inci dengan nisbah 19:9.

Sebelum ini OPPO F5 menggunakan skrin bersaiz 6.0 inci dengan paparan nisbah 18:9 beresolusi 1080 x 2160 piksel, kini tampil lebih menarik kerana OPPO F7 telah menawarkan paparan skrin yang lebih besar iaitu berukuran 6.23 inci bersama nisbah 19:9.

Malah resolusinya juga telah dipertingkatkan kepada 2280 x 1080 piksel yang sesuai untuk digunakan semasa menonton video dan juga bermain permainan mudah alih.

Sisi kanan OPPO F7 masih sama seperti OPPO F5 di mana telah menempatkan butang kawalan fizikal, iaitu butang kuasa yang bertindak sebagai butang Lock/Unlock serta slot dua kad SIM dan kad tambahan microSD berpenutup.

Manakala sisi kiri pula kelihatan agak ringkas, hanya menyediakan butang melaras suara sahaja.

Penyediaan dua slot kad SIM dan juga kad microSD terletak pada sisi kanan telefon pintar ini yang mana menyokong kad SIM jenis nano SIM pada kedua-duanya.

Berbeza dengan model sebelum ini yang menyediakan slot kad jenis hibrid, tetapi pada OPPO F7 tiada masalah untuk anda menggunakan kad microSD dengan sokongan sehingga 256GB, hanya perlu memasukkannya pada slot kad yang disediakan.

Menawarkan kamera swafoto yang telah dipertingkatkan berbanding OPPO F5, telefon pintar ini menggunakan sensor 25 Megapiksel dengan sokongan AI Beauty 2.0 yang nampaknya semakin menjadi tren hari ini.

Bersebelahan dengan kamera hadapan juga kelihatan sebuah earpiece.

Panel belakang yang diperbuat daripada logam ini kelihatan lebih ringkas rekaannya kerana ia hanya menempatkan satu lensa utama beresolusi 16 Megapiksel yang sedikit timbul dan juga LED flash. Di bawahnya juga kelihatan pengimbas cap jari serta tulisan OPPO.

Apa yang menariknya panel belakang OPPO F7 berwarna Diamond Black ini, ia hadir dengan corak yang pastinya mampu memukau sesiapa sahaja.

Pada bahagian atas OPPO F7 kelihatan agak kosong kerana hanya menyediakan lubang mikrofon sahaja.

Manakala di bahagian bawah pula telah digunakan secara optimum, menempatkan sebuah speaker, port USB2.0 yang berada di tengah, mikrofon serta sebuah port 3.5mm audio jack.

Nampaknya seperti menjadi trend buat pengeluar hari ini yang menampilkan skrin penuh dengan paparan ‘rongak’, dan OPPO juga tidak mahu ketinggalan dengan memperkenalkan peranti terbarunya – OPPO F7.

Walaupun ini bukanlah telefon pintar pertama OPPO yang hadir dengan skrin hampir penuh, tetapi kali ini ia menawarkan paparan lebih besar dengan nisbah 19:9 serta nisbah skrin-ke-kerangka sehingga 88%.

Walaupun hanya menampilkan ketebalan 7.8mm sahaja, tetapi kerangka dan bezel peranti ini kelihatan sedikit tebal jika dibandingkan dengan vivo V9.


[Tertiris] Samsung Galaxy S9 Menyokong Speaker Stereo Yang Ditala Oleh AKG

Selagi sesebuah telefon pintar itu tidak diumumkan secara rasmi, selagi itulah berita ketirisan mengenai model itu akan sentiasa dikongsikan di Internet. Baru-baru ini satu lagi berita mengenai Samsung Galaxy S9 telah dikongsikan melalui forum popular Reddit yang telah memperlihatkan gambar bahagian belakang kotak pembungkusan yang dipercayai milik model tersebut.

Melalui gambar yang telah dikongsikan oleh seorang pengguna yang menggunakan nama minhvn, Samsung Galaxy S9 dipercayai menyokong paparan skrin sebesar 5.8 inci Quad HD+ Super AMOLED, kamera belakang beresolusi 12 Megapiksel dengan Aperture f/1.5 yang turut dilengkapi dengan OIS dan juga teknologi Super Speed Dual Pixel, keupayaan penggambaran gerak perlahan, kamera swafoto auto fokus beresolusi 8 Megapiksel, memori 64GB serta RA M 4GB, kalis air serta debu dengan pengiktirafan IP68, dan juga keselamatan biometrik pengimbas Iris.

Selain menawarkan fon telinga yang ditala oleh AKG, Samsung Galaxy S9 juga sebenarnya turut menampilkan sokongan speaker stereo yang turut ditala secara eksklusif oleh pakar audio tersebut. Ini bermakna Galaxy S9 bakal menjadi peranti premium pertama keluaran Samsung yang menawarkan dua buah speaker berkualiti stereo di pasaran.


vivo Rasmikan vivo V19 Dengan Prestasi Luar Biasa!! – Harga Belum Didedahkan

Berita yang sangat mengujakan khususnya bagi peminat jenama peranti vivo apabila mereka telah merasmikan peranti terbaharunya yang dikenali sebagai vivo V19!! Sungguhpun spesifikasi telah diperkenalkan, namun harga masih belum lagi diketahui!

Keupayaan peranti ini dapat dilihat menerusi paparan skrin Super AMOLED 6.44″FHD+tampil memberikan tontonan yang terbaik kepada pengguna.

Lebih mengujakan apabila ia turut dihadirkan dengan kamera hadapan 32MP + 8MP yang mana ia dihadirkan dengan fungsi menarik seperti Super Wide-Angle Selfie, Selfie Softlight Band, Super Night Selfie dan Ultra Stable Selfie Video.

Kualiti pada kamera belakang juga sangat baik apabila ia dihadirkan dengan 48MP + 8MP + 2MP + 2MP tampak lebih unggul.

Peranti ini dihadirkan dengan pemproses Snapdragon 712 dan dipadankan dengan 8GB RAM dan 128GB ROM yang mempamerkan prestasi yang mengagumkan bagi kelasnya.

Kapasiti bateri juga tidak mengecewakan apabila ia dihadirkan dengan 45oomAh dengan sokongan pengecasan pantas vivo FlashCharge 2.0 33W.

Buat kaki game, korang jangan risau sebab vivo V19 ini tampil dengan Ultra Game Mode dan Multi-Turbo 3.0 yang memberikan pengalaman game terbaik kepada anda.

Tampil dengan 2 varian warna iaitu Gleam Black dan Sleek Silver.


OPPO Ace2 Kini Rasmi – Tampil Dengan Pemproses Snapdragon 865 & Dijual Pada HArga Kira-Kira RM2453!!!

Berita baik buat peminat jenama peranti OPPO apabile OPPO telah melancarkan peranti terbaharu daripada mereka yang dikenali sebagai OPPO Ace2 yang dijual pada harga CNY 3,999 (kira-kira RM2453).

Peranti ini tampil dengan spesifikasi yang sangat menarik apabila ia dihadirkan dengan skrin bersaiz 6.55″ OLED yang dihadirkan kadar segar semula 90Hz yang memerikan paparan luar biasa.

Jika dilihat dari aspek dalaman pula, ia tampil dengan pemproses yang sangat berkuasa iaitu Snapdragon 865 dan dipadankan dengan 12GB LPDDR5 RAM dan storan sebesar 256GB UFS 3.0.

Kapasiti bateri juga tidak mengecewakan apabila ia disertakan dengan 4000mAh dan disertakan dengan sokongan pengecasan pantas SuperVOOC 65W. Tidak terhenti di situ, apabila ia turut dihadirkan dengan pengecasan nirwayar 40W AirVOOC.

Bagi kamera utama, ia tampil dengan sistem 4 kamera iaitu 48MP + 8MP + 2MP + 2MP. Manakala bagi kamera hadapan pula ia disertakan dengan 16MP pastinya memberikan hasil gambar yang menakj